Στο Βερολίνο ασυνόδευτα ανήλικα | Η Εφημερίδα των Συντακτών\nΤο πρώτο βήμα για την υλοποίηση του σχεδίου της γερμανικής κυβέρνησης γα τη φιλοξενία περίπου 1500 ασυνόδευτων προσφυγόπουλων θέτει σε εφαρμογή η πόλη του Βερολίνου που ανακοίνωσε πως θα δεχθεί 80 με 100 παιδιά από τους προσφυγικούς καταυλισμούς στην Ελλάδα. Το νούμερο είναι εξαιρετικά μικρό αν αναλογιστεί κανείς πως στην Ελλάδα βρίσκονται 5.500 ασυνόδευτοι ανήλικοι — παιδιά ηλικίας κάτω των 18 ετών.\nΟ υπουργός Εσωτερικών του ομόσπονδου κρατιδίου του Βερολίνου Αντρέας Γκάιζελ, Όταν ρωτήθηκε (RTL) πότε τα παιδιά ενδέχεται να φτάσουν στο Βερολίνο, απάντησε: «Εξαρτάται από το πόσο γρήγορα η γερμανική κυβέρνηση θα εφαρμόσει την απόφαση αυτή. Πιστεύω το συντομότερο δυνατό».\nΜε τον ανθρωπισμό στην ισχυρότερη χώρα της ΕΕ να δοκιμάζεται, η Γερμανία έκανε γνωστό χθες πως μια συμμαχία «εθελοντριών» χωρών της Ευρωπαϊκής Ένωσης σκοπεύει να προχωρήσει στην αναδοχή ως και 1.500 ασυνόδευτων ανηλίκων οι οποίοι βρίσκονται σε ελληνικά νησιά. Ένας αριθμός που για το μέγεθος της Γηραιάς Ηπείρου είναι εξωπραγματικά μικρός.\nΤην απόφαση των συγκυβερντώντων κομμάτων στη Γερμανία (Χριστιανοδημοκράτες, Χριστιανοκοινωνιστές και Σοσιαλδημοκράτες) για τα ασυνόδευτα προσφυγόπουλα από την Ελλάδα σχολιάζει η εφημερίδα TAZ παρατηρώντας: «Ο μεγάλος συνασπισμός θέλει να κρατήσει αναφορικά με την προσφυγική πολιτική το μότο 'τάξη και ανθρωπισμός'. H απόφαση στην οποία κατέληξαν κορυφαία στελέχη των CDU, CSU και SPD φαντάζει σπουδαία. Ωστόσο απέχει πολύ από τον ανθρωπισμό αλλά και από την τάξη, μιας και συνεχίζει να αποδέχεται το χάος στα εξωτερικά σύνορα της ΕΕ (...) Όλα αυτά είναι τίποτα. Στο προσφυγικό κέντρο της Μόριας στη Λέσβο ζουν 20.000 άνθρωποι μέσα στη βρωμιά και το κρύο. Κάθε παιδί που βγαίνει από εκεί μετράει. Aλλά για την πλουσιότερη και ισχυρότερη χώρα της ΕΕ η προσφορά που κάνει είναι μικρή και αναξιοπρεπής».\nΌπως παρατηρεί το σχόλιο ένα άλλο «αίνιγμα» είναι πότε αυτά τα παιδιά θα μεταφερθούν στη Γερμανία. «Σύντομα, απαντά το Βερολίνο. Πρώτα απ´ όλα πρέπει να επικρατήσει τάξη στα ελληνοτουρκικά σύνορα». Αυτό βέβαια μπορεί να πάρει μήνες, εκτιμά το σχόλιο, δεδομένης της κατάστασης και παρατηρεί επίσης αναφορικά με την αναστολή της υποβολής αιτήσεων ασύλου: «Το ευρωπαϊκό δίκαιο για το άσυλο εγγυάται σε όλους το δικαίωμα να ζητήσουν άσυλο στην ΕΕ. Όσο τα σημεία εισόδου στη νοτιοανατολική Ευρώπη παραμένουν κλειστά, η ΕΕ προδίδει όχι μόνο τα θεμελιώδη ανθρώπινα δικαιώματα, που αποτελούν συστατικά στοιχεία της. Παραιτείται ταυτόχρονα από το ίδιο το νομικό της σύστημα. Ο μικρός αριθμός παιδιών που διασώζονται δεν αρκεί για να παραβλεφθεί το γεγονός αυτό».\nΕΥΡΩΠΗ 09.03.2020, 08:50\nΤα πρώτα δειλά δείγματα ευρωπαϊκής αλληλεγγύης καταφθάνουν στην Ελλάδα. Μια συμμαχία «εθελοντριών» χωρών της Ευρωπαϊκής Ένωσης σκοπεύει να προχωρήσει στην αναδοχή ως και 1.500 ασυνόδευτων ανηλίκων οι οποίοι...


Ο Τομέας Εξωτερικών και Άμυνας του Ε.ΠΑ.Μ. εξέδωσε την εξής ανακοίνωση για την πυραυλική επίθεση των δυτικών δυνάμεων στη Συρία – Ε.ΠΑ.Μ. ΤΟΜΕΑΣ ΗΠΕΙΡΟΥ\nΤο Ε.ΠΑ.Μ. καταδικάζει απερίφραστα την επίθεση με πυραύλους των ΗΠΑ, Βρετανίας και Γαλλίας κατά της Συρίας.\nΣήμερα, Σάββατο 14/4/18, τις πρώτες πρωινές ώρες, με το πρόσχημα της φημολογούμενης χρήσης χημικών όπλων από την μεριά της συριακής κυβέρνησης και χωρίς καμιά απόδειξη που να την επιβεβαιώνει, οι δυτικές δυνάμεις εξαπέλυσαν 100 πυραύλους cruise κατά στρατιωτικών και κεντρικών εγκαταστάσεων της Δαμασκού. Ιδιαίτερα αποκαλυπτικό των προθέσεων είναι ότι η επίθεση έγινε εσπευσμένα, πριν προλάβει να διεξάγει έρευνες ο Οργανισμός για την Απαγόρευση των Χημικών Όπλων που η έναρξή τους προγραμματίζονταν για σήμερα.


Επιτραπέζια αντισφαίριση: Ο απολογισμός των ηλειακών ομάδων κατά την 1η αγωνιστική των πρωταθλημάτων | Εφημερίδα Πρωινή\nΤο περασμένο Σαββατοκύριακο είχαμε την 1η αγωνιστική των πρωταθλημάτων της επιτραπέζιας αντισφαίρισης (πινγκ πονγκ), στο Παμπελοποννησιακό Στάδιο της Πάτρας για το Τοπικό πρωτάθλημα Δυτικής Ελλάδας και στο Κλειστό Γυμναστήριο Δερβενίου για τη Β΄ Εθνική, η οποία περιλάμβανε τρεις αγώνες για τη Β΄ Εθνική και δύο για το Τοπικό πρωτάθλημα.\nΓια τον 1ο όμιλο του Τοπικού πρωταθλήματος το νεανικό σύνολο του Αιγαίου Πύργου αντιμετώπισε την ΑΕΚ Τρίπολης (όπου αγωνίζεται με υποσχετική ο αθλητής του Α.Ο. Αρίων Τάσος Κούρτης) και ηττήθηκε με 3-0, ενώ η Α.Ε. Λεχαινών αντιμετώπισε την ΑΕΚ Πάτρας (μία εκ των διεκδικητών της 1ης θέσης) όπου έκανε πάρα πολύ καλή εμφάνιση, προηγήθηκε με 2-1 στα παιχνίδια, αλλά τελικά ηττήθηκε με σκορ 3-2. Προηγήθηκε αντικανονική αλλαγή αθλητή μετά το 3ο παιχνίδι, κάτι που ο νέος κανονισμός σαφώς απαγορεύει, δημιουργήθηκε ένταση μεταξύ αθλητών και υπευθύνου διαιτησίας, αλλά τελικά το παιχνίδι συνεχίστηκε με την αλλαγή και ακολούθησε η ήττα. Στο δεύτερο ωράριο έγινε το ντέρμπι μεταξύ των δύο ομάδων της Ηλείας, όπου η ομάδα της Α.Ε.Λ. επικράτησε με 3-0. Για το Αιγαίο αγωνίστηκαν οι Βερμές, Κούρτης Παναγιώτης, Εφραιμίδης και Πλέσσας, ενώ για την Α.Ε. Λεχαινών οι Γκουσέτης, Κουτάντος και Γιάννης Δημάκης.\nΓια το 2ο όμιλο του Τοπικού πρωταθλήματος ο νεοφώτιστος Κόροιβος αντιμετώπισε δύο ομάδες της Πάτρας, τον Φαέθωνα και τον Διογένη. Στο 1ο παιχνίδι με τον Φαέθωνα η ομάδα της Αμαλιάδας επικράτησε με 3-0 και στο 2ο παιχνίδι με τον Διογένη επίσης επικράτησε με 3-1. Για την ομάδα της Αμαλιάδας αγωνίστηκαν οι Χρήστος Ουλής, Στέφανος Σαράντου και Χρήστος Καπατσώρης.\nΓια το πρωτάθλημα Β΄ Εθνικής ο Αρίων αντιμετώπισε δύο πολύ δυνατές ομάδες, τον Λέοντα Κορινθίας και τους Φοίνικες Πάτρας, καθώς και τον Ποσειδώνα Λουτρακίου. Στο 1ο παιχνίδι ο Περικλής Άγας έχασε δύσκολα από το Κορδαλή με 3-0 σετ (όλα όμως τα σετ κρίθηκαν στους 2 πόντους ), στο 2ο παιχνίδι ο Γιώργος Μιχαλόπουλος έχασε με 3-2 σετ από τον Αϊβαλιώτη και στο 3ο παιχνίδι ο Μάριος Ζαφειρόπουλος πέτυχε τη μοναδική νίκη της ημέρας απέναντι στο Δήμου. Στο 4ο και καθοριστικό παιχνίδι ο Άγας ηττήθηκε τελικά με σκορ 3-2 και έτσι ήλθε η ήττα για την ομάδα της Αμαλιάδας με τελικό σκορ 3-1, μετά από πολύ καλή εμφάνιση.\nΓια το 2ο παιχνίδι με τους Φοίνικες Πάτρας οι ίδιοι αθλητές ηττήθηκαν με 3-0, κάνοντας επίσης πολύ καλή εμφάνιση, απέναντι σε μία πολύ δυνατή ομάδα, που συμμετέχει συνεχώς στην Α2 κατηγορία. Το επόμενο παιχνίδι με το Ποσειδώνα Λουτρακίου χάθηκε σχετικά εύκολα, γιατί οι αθλητές ήταν κουρασμένοι από τα δύο προηγούμενα παιχνίδια και η απόδοσή τους δεν ήταν ανάλογη. Να σημειωθεί ότι οι Μιχαλόπουλος και Ζαφειρόπουλος είναι στη κατηγορία των Παίδων, ενώ η ομάδα της Αμαλιάδας στερήθηκε το καλύτερό της παίκτη, με τη συμμετοχή του οποίου τα αποτελέσματα θα ήταν τελείως διαφορετικά. Επόμενη αγωνιστική δράση θα υπάρχει στις 8 Νοεμβρίου.\nΥπερίων Αμαλιάδας: Ανακοίνωση διαμαρτυρίας για την εκδίωξη από το χώρο των γραφείων του »


«Ένα μυθιστόρημα που συνδυάζει άψογα τον παθιασμένο ρομαντισμό με τον τολμηρό ερωτισμό!»\nΜετά την παγκόσμια επιτυχία των μπεστ-σέλερ Όμορφο Κάθαρμα και Όμορφη Σκύλα, ένα ακόμα βιβλίο έρχεται να εμπλουτίσει με νέα πρόσωπα την καυτή, ερωτική σειρά που λατρέψατε!\nΈνας ακαταμάχητος βρετανός πλέιμποϊ…\nΈνα κορίτσι που επιτέλους αποφασίζει να ζήσει…\nΈνα μυθιστόρημα που συνδυάζει άψογα τον παθιασμένο ρομαντισμό με τον τολμηρό ερωτισμό!\nΗ παθιασμένη σχέση της Χλόης Μιλς και του Μπένετ Ράιαν συνεπήρε εκατομμύρια αναγνώστες που λάτρεψαν το Όμορφο Κάθαρμα και την Όμορφη Σκύλα. Τώρα, μετά την παγκόσμια επιτυχία των δύο πρώτων βιβλίων, ο Όμορφος Ξένος έρχεται να εμπλουτίσει με νέα πρόσωπα την καυτή, ερωτική σειρά που αγαπήσατε!\nΗ κολλητή της Χλόης, Σάρα Ντίλον, έχει μόλις εγκαταλείψει τον άπιστο πρώην της και μετακομίζει στη Νέα Υόρκη για να ζήσει επιτέλους λίγο πάθος χωρίς δεσμεύσεις.\nΗ γνωριμία της με έναν ακαταμάχητο σέξι Βρετανό σε κάποιο κλαμπ, όμως, δίνει μια απρόβλεπτα καυτή τροπή στα σχέδιά της…\nΌλη η Νέα Υόρκη γνωρίζει ότι ο Μαξ Στέλαρ έχει πάθος με τις γυναίκες. Το «κακό παιδί» της Γουόλ Στριτ, ο οποίος κατά διαβολική σύμπτωση είναι και φίλος του Μπένετ, έχει εξασφαλίσει πολλές κατακτήσεις. Μόνο όμως όταν θα γνωρίσει τη Σάρα –κι εκείνη θα τον αφήσει να τη φωτογραφίσει σε ιδιαίτερες στιγμές– θα αρχίσει να αναρωτιέται μήπως υπάρχει και γι’ αυτόν μια γυναίκα έξω από την κρεβατοκάμαρα.\nΟι ερωτικές συναντήσεις τους εκτυλίσσονται πάντα σε μέρη όπου θα μπορούσε να τους δει οποιοσδήποτε. Ωστόσο, εκείνο που φοβίζει τη Σάρα περισσότερο από το να εκτεθεί δημόσια είναι να επιτρέψει στον Μαξ να την πλησιάσει πραγματικά.\nΟι συγγραφείς: Η ΚΡΙΣΤΙΝΑ και η ΛΟΡΕΝ είναι το συγγραφικό δίδυμο που δημιούργησε τα μπεστ-σέλερ Όμορφο Κάθαρμα (Beautiful Bastard) και Όμορφη Σκύλα (Beautiful Bitch) τα οποία έχουν διαβάσει πάνω από 2.000.000 αναγνώστες μέχρι σήμερα. Από τότε που θυμούνται τον εαυτό τους, οι δύο συνεργάτιδες και φίλες βρίσκονται με ένα αισθηματικό μυθιστόρημα στο χέρι. Μπορείτε να μαθαίνετε νέα τους στη διεύθυνση ChristinaLaurenBooks.com, καθώς και στο Twitter, στα @seeCwrite και @lolashoes.\nΚωδικός Προϊόντος: 69014


troktiko: Τα τεστ αντοχής σε ευρωπαϊκές τράπεζες αντικατοπτρίζουν την πραγματικότητα\nΤα τεστ αντοχής σε ευρωπαϊκές τράπεζες αντικατοπτρίζουν την πραγματικότητα\nΛΕΕΙ Η ΜΕΡΚΕΛ\nΗ γερμανίδα καγκελάριος Άγγελα Μέρκελ υπερασπίστηκε σήμερα τα τεστ αντοχής στα οποία υποβάλλονται 91 ευρωπαϊκές τράπεζες, δηλώνοντας ότι οι συνθήκες υπό τις οποίες διενεργούνται τα τεστ δημιουργήθηκαν για να αντικατοπτρίζουν την πραγματικότητα.\nΥπήρξαν "μεγάλες... συζητήσεις σε τεχνικό επίπεδο (...) για τους όρους" αυτών των τεστ, που θα δώσουν τη δυνατότητα να κριθεί η χρηματοπιστωτική σταθερότητα των τραπεζών σε περίπτωση κρίσης, δήλωσε η Μέρκελ.\n"Τα τεστ διενεργούνται σε ένα περιβάλλον όπου ο μηχανισμός στήριξης (της ευρωζώνης) έχει αποφασιστεί", πρόσθεσε, "δεν μπορούμε να κάνουμε σα να μην υπάρχει ο μηχανισμός στήριξης". Τα τεστ με τον τρόπο που διενεργήθηκαν "αντικατοπτρίζουν την πραγματικότητα", υπογράμμισε η καγκελάριος.\nΤα τεστ αντοχής των τραπεζών έχουν γίνει αντικείμενο επικρίσεων σχετικά με το αν μπορούν να δώσουν σαφή εικόνα για την ικανότητα ανθεκτικότητας των τραπεζικών ιδρυμάτων σε πολύ άσχημες οικονομικές και χρηματοπιστωτικές συνθήκες.\nΤα τεστ αντοχής αναμένεται να δημοσιοποιηθούν την Παρασκευή στις 19:00 (ώρα Ελλάδας) στο Λονδίνο από την Επιτροπή Ευρωπαϊκών Αρχών Τραπεζικής Εποπτείας (CEBS).\nΑναρτήθηκε από troktiko στις 2:49 μ.μ.


Δημοσιεύθηκε: 10/04/2016, ημέρα Κυριακή και ώρα 21:37 Θέμα δημοσίευσης:\nΝαι, φαίνεται να είναι ο "κλασσικός" Skywatcher που γενικά είναι αξιοπρεπής, για περίμενε άλλη βραδιά να δεις τι θα καταφέρεις.\nΔημοσιεύθηκε: 10/04/2016, ημέρα Κυριακή και ώρα 21:41 Θέμα δημοσίευσης:\nΣημερα που εβαλα τον barlow με το 7αρι προσοφθαλμιο που εχω, στη μια πλευρα του Δια εβλεπα ενα μπλε ιχνος και στην αλλη ενα κοκκινο. Δεν ξερω αν λεει κατι αυτο\nΔημοσιεύθηκε: 11/04/2016, ημέρα Δευτέρα και ώρα 23:41 Θέμα δημοσίευσης:\nΜερικά σημερινα Tiff οπως βγήκαν από autostakert. Αυτα απο το firecapture ειναι πολυ καλύτερα (σας βάζω ένα από αυτα και τα υπόλοιπα ειναι sharpcap).\nΈχω αρχίσει να πιστεύω πως με Barlow σε ανάλυση 1280 προφανώς κάτι δεν λειτουργεί καλά. Τωρα φταιει που δεν κανω σωστα ρυθμισεις, φταιει οτι η xbox με το 130/900 δεν μπορουν να δωσoυν κατι καλυτερο ... δεν ξερω. Στο FireCapture ειχα καλύτερο αποτελεσμα αλλά επειδη η ανάλυση ειναι 640 η όσο είναι, δεν βλέπεις τόσα πράγματα\nΕννοείται πως δεν ξέρω να τα χρησιμοποιώ ιδιαίτερα τα προγράμματα, μαθαινω οπότε πιθανόν χάνω κάτι\nΥΓ: Ψάχνω να βρω κάποιον που να έχει το αντιστοιχο εξοπλισμό και εχει φωτογραφίσει τον ΔΙΑ να συγκρίνω, υπάρχει κάποια βάση δεδομένων να κανω σχετική αναζήτηση?\nSharpcap με Barlow\nΟνομα αρχείου: 21_29_02_pipp_g3_ap20.tif\nΚατεβάστηκε: 282 φορές\nSharpcap χωρίς Barlow\nΟνομα αρχείου: 21_54_21_pipp_g3_ap14.tif\nΚατεβάστηκε: 275 φορές\nSharpcap με Barlow από 5λεπτο ... στο autostakert στο analyze ολη η πρασινη γραμμη ηταν πανω απο το 50% ?!?!\nΟνομα αρχείου: 22_14_12_pipp_g3_ap20.tif\nΚατεβάστηκε: 280 φορές\nFire Capture με Barlow\nΟνομα αρχείου: Jup_222142_pipp_g3_ap16.tif\nΔημοσιεύθηκε: 12/04/2016, ημέρα Τρίτη και ώρα 7:13 Θέμα δημοσίευσης:\nhttp://www.astrobin.com/87585/ εδω ειναι μια φωτο με παρομοιο εξοπλισμο με το δικο σου. Θα προτεινα να ελεγξεις την ευθυγραμμιση των οπτικων σου πρωτα\nΔημοσιεύθηκε: 12/04/2016, ημέρα Τρίτη και ώρα 8:04 Θέμα δημοσίευσης:\nΕυχαριστω, ομως μου βγαζει οτι αυτος στο link εχει 200/1000 με eq6 βαση, εγω εχω 130/900 με eq2. ισως επειδη ειμαι απο κινητο να μην κοιταω σωστα.\nΜε τα προσοφθαλμιο, απο το τηλεσκοπιο βλεπω πολυ καλα, γιατι λες να φταινε τα οπτικα?\nΔημοσιεύθηκε: 12/04/2016, ημέρα Τρίτη και ώρα 8:37 Θέμα δημοσίευσης:\nβασικα κοιταξα για την ποιοτητα που σου δινει η καμερα μιας και αυτος, κατα την γνωμη μου, ειναι ο κυριος λογος της ποιοτητας μιας εικονας σε πλανητικη, οσο για το τηλεσκοπιο ειναι σχετικα κοντα στο δικο σου για να ξερεις πανω κατω τι θα δεις. οσον αφορα για την ευθυγραμμιση των οπτικων παιζει μεγαλο ρολο στην ποιοτητα των εικονων δυστυχως δεν μπορω να βρω το λινκ για να διαβασεις. Τελος θα σου προτεινα να κανεις και λιγο υπομονη με τον καιρο γιατι η ατμοσφαιρα ειναι τελειως ασταθης μιας και αυτο παιζει στην ποιοτητα των εικονων. τον barlow2x που εχεις τον εχω και εγω και μου εχει δωσει αρκετα καλες εικονες. δες και αυτα τα βιντεο https://www.youtube.com/playlist?list=PLdvoDms8MWF7UNvrv-4Bkw3-eibwbLUWh θα σε βοηθησουν\nΔημοσιεύθηκε: 12/04/2016, ημέρα Τρίτη και ώρα 9:59 Θέμα δημοσίευσης:\nΟκ, και πάλι ευχαριστώ πολύ\nΤα video αυτά τα είδα το ΣαββατοΚύριακο όλα γιατί έψαξα να βρω διάφορα να μάθω. Ειδικα στο Registax με βοήθησε πολύ. Φυσικά θέλει να τα δω και να τα ξαναδώ\nΔεν το είχα γράψει αλλά αυτα τα Tiff που ανέβασα είναι πριν τα περάσω από Registax, απλα τα εκανα Stack στο autostakkert. Οταν τα πειραξω στο Rigistax θα ανεβασω.\nΑυτο για την ευθυγράμμιση των οπτικών επειδη δεν το ξέρω και καθόλου, να ρωτήσω κάτι, όταν βλέπω με προσοφθάλμιο στο φεγγάρι πχ δεν θα έβλεπα κάτι περίεργοι? Γιατί το βλέπω πεντακάθαρα, στον κρονο βλέπω ξεκάθαρα τα δαχτυλίδια, τον Ωριωνα τον βλέπω μια χαρά κλπ. Εκτος αν η webcam επηρεάζεται περισσότερο\nΔημοσιεύθηκε: 12/04/2016, ημέρα Τρίτη και ώρα 11:05 Θέμα δημοσίευσης:\nμε το ματι θα καταλαβεις διαφορα στην ποιοτητα οταν η ευθυγραμμιση των οπτικων ειναι χαλια με αποτελεσμα να βλεπεις καπως θολα την εικονα αλλα κυριως με μεγαλη μεγεθυνση. Στην καμερα τα πραγματα ειναι πιο εμφανη δες εδω ενα παραδειγμα https://sydneystargazers.wordpress.com/category/lets-talk-hardware/page/2/ δυστυχως δεν μπορω την σελιδα που εχει περισσοτερες λεπτομεριες.\nΔημοσιεύθηκε: 12/04/2016, ημέρα Τρίτη και ώρα 11:22 Θέμα δημοσίευσης:\n2 μηνες το εχω, μπορει να εχει τετοιο θεμα? Με εβαλες σε σκεψεις, μεχρι τώρα κυριως θεωρουσα πως φταιει η απειρια μου (που σιγουρα παιζει ρολο) στη χρηση των προγραμματων. Θα χρειαστει να το παω Αθηνα (μενω εξω απο την πολη) γιατι δεν ξερω να το κάνω εγω αυτο, αλλα αν ειναι πιθανότητα θα το κανω φυσικα.\nΔημοσιεύθηκε: 12/04/2016, ημέρα Τρίτη και ώρα 14:46 Θέμα δημοσίευσης:\nΓια την καλη ποιοτητα στις φωτο ρολο παιζει η καμερα, η ευθυγραμμιση των οπτικων, οι καιρικες συνθηκες (seeing - διαυγεια), οι ρυθμισεις του προγραμματος λήψης κατα την ληψη, το κατα ποσο ο στοχος σου ειναι σταθερος μεσα στο οπτικο σου πεδιο (πολικη ευθυγραμμιση) και τελος η επεξεργασια.\nΑν εχεις μοτερ στην ορθη αναφορα και κανεις καλη πολικη ευθυγραμμιση στην βαση σου και μπορεις να εχεις τον στοχο σου για 5 λεπτα στο πεδιο σου τοτε θα μπορεις να βγαλεις περισσοτερα καρε στον στοχο σου και να αυξησεις την ποιοτητα μετα στην επεξεργασια. Η ευθυγραμμιση των οπτικων παιζει ρολο και πρεπει να μαθεις να την κανεις. Μαθε επισης τα προγραμματα ληψης και επεξεργασιας μιας και οπως ειπες ειπες η απειρια σε αυτη την φαση επηρεαζει την ποιοτητα των εικονων σου, όταν κανω ληψη με τον δικο μου εξοπλισμο στο firecapture κοιταζω το ιστογραμμα να καλύπτει σχεδον όλο το διαγραμμα του και οι μεγιστες τιμες που μου δειχνει να ειναι κατω απο 255 (κοιταζω να ειναι γυρω στο 240-210) ωστε να μην καιω την εικονα. Αυτο το πετυχαινω πρωτα με τον χρονο εκθεσης και μετα με το gain. Εγω θα σταθω κυριως στο seeing μιας και αυτος ειναι ο κυριος παραγοντας που οι εικονες θα βγουν με κακη ποιοτητα αλλά και στην καμερα. Για το seeing δεν μπορεις να κανεις πολλά πραγματα και ειδικα αυτες τις εβδομαδες ο καιρος ειναι τοσο χαλια που το seeing ειναι αθλιο. Οσο για την καμερα παρολο που και η webcam δεν ειναι και η πιο ιδανικη λυση (αλλα ειναι η πιο φθηνη) μπορεις να βγαλεις ικανοποιητικες φωτο με την παροδο χρονου και εμπειριας.\nΕδω θα δεις μερικες φωτο μου με χρονολογικη σειρα.\nΔίας με webcam και διαφορετικες ατμοσφαιρικες συνθηκες, τοποθεσιες\nΚρονος με webcam και με DBK καμερα\nhttp://www.astrobin.com/15646/ (οι ρυθμισεις κατα την ληψη ηταν κακες λογω απειριας, δεν προσεξα την ισορροπια χρωματων και ο πλανητης βγηκε κιτρινος)\nhttp://www.astrobin.com/60345/ (με αθλιοτατο seeing o πλανητης δεν βλεποταν καθολου και τα μαζεψα μετα απο αυτη την ληψη)\nΚρονος και Διας με ASI 120MC\nhttp://www.astrobin.com/156864/ με μετριο seeing\nhttp://www.astrobin.com/161410/ με μεταβαλομενο seeing εκεινη την βραδυα\nΑρης με webcam και dbk\nΑφροδιτη με ασχημο seeing μιας και ηταν σχετικα χαμηλα στον οριζοντα, δες το μπλε χρωμα που βγαινει πανω αριστερα στον πλανητη, ειναι παρομοιο με τις δικες σου τελευταιες φωτο\nΟπως θα δεις υπαρχουν καλες φωτο μου αλλα και ασχημες κυριως λογω seeing αλλά και κακής εμπειριας μου κατα την ληψη\nΔημοσιεύθηκε: 12/04/2016, ημέρα Τρίτη και ώρα 16:17 Θέμα δημοσίευσης:\nΚοίτα από αυτά που γράφεις, και φυσικά με τη διαφορά πως εμένα είναι 5inch το τηλεσκόπιο\nΕυθυγραμμιση, χθες τράβηξα video 5 λεπτά δυο φορές, μπορούσα να τραβήξω και 10 λεπτά αφου δεν έφευγε από την οθόνη μου. Και στα δυο ο Διας βγηκε ροζ !!! με καφε σκουρες τις γραμμες. Ηταν και τα δυο με Barlow. Γενικα χωρις Barlow βγαινουν καλυτερα, αλλα αφου δεν φταιει το Barlow κατι αλλο ειναι.\nΤα προγράμματα δεν θεωρώ πως τα ξέρω. Όσα video και να εχω δει. Δυστυχως δεν εχω καταφερει ακομα να βρεθώ με κάποιον να κάνουμε μαζί κάποια πράγματα.\nΘεωρω πως λαθος σίγουρα θα κανω στο FireCapture και στο Sharpcap , τώρα το πόσο λάθος μπορεί να κάνω δεν το ξέρω. Το Histrogram το κραταω περίπου στο 70 - 80 %. Θα δοκιμάσω και περισσότερο, αλλά όσο πιο ψηλα το βαζω τοσο αρχιζω να βλέπω μια φωτεινή μπάλα. Δυστυχως ο χρονος που εχω ειναι περιορισμένος αφου εχω δυο μικρα παιδιά και έτσι δεν είναι εύκολο να βρω μεγαλα διαστηματα να πειραματιστω. Χθες δυο ωρες εξω ηταν και τα δυο μαζι μου, δεν ενοχλουσαν αλλα αλλιως θα εκανα πραγματα μονος μου (τους αρεσει να χαζευουν απο το τηλεσκοπιο)\nΕυθυγραμμιση οπτικων θελω να μαθω, ξέρω πως χρειάζεται, αλλα νομιζω πως θα περιμενω καποιος να μου δειξει οταν βρεθει η ευκαιρια. Δεν ξερω αν θα μπορεσω μονος μου απο το internet να το καταφερω. Θα προσπαθήσω σημερα να κάνω κάποια focus collimation star test να δω τι βλέπω μηπως και καταλαβω αν υπαρχει θεμα.\nΚαμερα ετσι και αλλιως καποια στιγμη θελω να παρω μια μέχρι τάξης 200 - 250 € (κάποια στιγμή θα ήθελα να μου πειτε και ποιες θεωρούνται καλές) αφου είναι κάτι που μπορώ να χρησιμοποιώ οποιοδήποτε τηλεσκόπιο και να έχω. Ξέρω πως είναι κάτι που θα με ενδιαφέρει και στο μέλλον οπότε δεν φοβάμαι οτι θα πετάξω τα λεφτά.\nΟι φωτογραφίες σου μου άρεσαν πολύ, όντως είδα διαφορά από τη μια στην άλλη. Ο Άρης μου φάνηκε απίθανος\nΘα εστιάσω περισσότερο στο να μάθω τα προγράμματα και να τσεκαρω τα οπτικά και βλέπουμε. Θα σας ενοχλώ συχνά πυκνά χαχαχαχαχαχχαχ\nΒάζω και μια φωτογραφία από χθες (του firecapture) μετά από επεξεργασία στο Registax\n20160412 Zeus 3.jpg\nΜέγεθος αρχείου: 139.41 KB\nΔημοσιεύθηκε: 12/04/2016, ημέρα Τρίτη και ώρα 18:05 Θέμα δημοσίευσης:\nνα συμπληρωσω, το οποιο ειναι και το πιο σημαντικο, να ελεγχεις την εστιαση σου πριν απο καθε ληψη ώστε να βλεπεις καθαρες λεπτομεριες, οδηγος σου ειναι να βλεπεις την περιφερεια του πλανητη να κοβει μαχαιρι (οσο το καλυτερο δυνατο) το μαυρο του ουρανου, εδω θα σε βοηθησει και ενα ενα μοτερ εστιασης καθως δεν θα αγγιζεις τον σωληνα και θα εχεις πιο ακριβη εστιαση χωρις ενοχλητικες δονησεις απο το χερι σου. Επισης δεν ξερω αν εχεις φιλτρο UV-IR cut μιας και βοηθαει στο χρωματα να μην εχουν τοσο μεγαλες αποκλισεις.\nΓια το οτι βλεπεις τον δια ροζ με τον barlow εκει θα σε βοηθησει το ιστογραμμα και οι επιλογες στο control (εκει που ρυθμιζεις τον χρονο ληψης) στο firecapture. Θα δεις μια επιλογη που λεει More με ενα γραναζι, αν πατησεις αυτο το κουμπι θα σου δειξει ενα νεο παραθυρο με αρκετες επιλογες καθως και δυο μπαρες σχετικα με το red balanace και το blue balance. Αν εχεις επιλεξει να κανεις debayer στην εικονα (να βλεπεις τα χρωματα της εικονας) τότε στο ιστογραμμα θα βλεπεις 3 καμπλυλες, μπλε, πρασινη, κοκκινη. θα πρεπει να παιξεις με τις μπαρες του red,blue balance ώστε οι καμπυλες αυτες να να καλυπτονται. Το θεμα αυτο με το να εχω διαφορετικο χρωμα στον πλανητη οταν βαζω barlow το εχω και εγω μερικες φορες και με αυτον τον τροπο το διορθωνω. https://www.youtube.com/watch?v=QIf4QHl7ewE πηγαινε στο 07:10\nΔημοσιεύθηκε: 12/04/2016, ημέρα Τρίτη και ώρα 18:09 Θέμα δημοσίευσης:\nΕστιαση κανω με δυσκολία ειναι η αληθεια αφου με την eq2 κουνιεται ολο με το παραμικρο. Δεν ηξερα πως υπαρχει τετοιο μοτερ.\nΤο θεμα με τα χρωματα το εχω στο sharpcap, αλλα θα το κοιταξω\nΔημοσιεύθηκε: 12/04/2016, ημέρα Τρίτη και ώρα 19:51 Θέμα δημοσίευσης:\nΕχω ακριβως το ιδιο προβλημα και χρησημοποιω και εγω το skywatcher 130/900 χωρις μοτερ. Για να καταλαβεται τι εννοω δειτε την εικονα.\nΤι να κανω για να την βελτιωσωωω;\nΤραβαω χωρις barllow με logitech c170\nΜέγεθος αρχείου: 2.95 KB\nΔιαβάστηκε: 1016 φορές\nΔημοσιεύθηκε: 12/04/2016, ημέρα Τρίτη και ώρα 19:58 Θέμα δημοσίευσης:\nΠροσπαθω να κανω το οπτικο τεστ, βρηκα το αστερι μου, και με οτι προσοφθαλμιο να βαλω βλεπω αυτο μδ focus in η focus out. Το βλεπω στρογγυλο (η φωτογραφια ειναι απο το κινητο μου στο προσοφθαλμιο οποτε δεν εινσι ολοκληρο) αλλα με βαση τις πληροφοριες που διαβασα θα επρεπε να βλεπω κατι διαφορετικο. Κανω κατι λαθος?\nΜέγεθος αρχείου: 598.61 KB


Eπιστρέφουν το χαράτσι σε όσους είχαν απαλλαχθεί - KefaloniaToday.com\nΕΙΣΤΕ ΕΔΩ: Home / Επικαιροτητα / Οικονομια / Eπιστρεφουν το χαρατσι σε οσους ειχαν απαλλαχθει\nEπιστρέφουν το χαράτσι σε όσους είχαν απαλλαχθεί\n7 Ιουλίου, 2012 1:55 μμ\nΠονοκέφαλος επικρατεί στο οικονομικό επιτελείο της κυβέρνησης, καθώς το Δημόσιο, θα πρέπει να επιστρέψει το ποσό των 200 εκατομμυρίων ευρώ, σε χιλιάδες φορολογούμενους, που ενώ είχαν απαλαχτεί από το χαράτσι της ΔΕΗ, αναγκάστηκαν να το πληρώσουν για να μην τους κόψουν το ρεύμα.\nΠοιοι θα πάρουν πίσω τα χρήματα τους;\nΒιοτέχνες, ανάπηροι, άνεργοι και ιδιοκτήτες, που επιβαρύνθηκαν με το ειδικό τέλος, το πλήρωσαν, και τώρα θα τους επιστραφεί.\nΤο γεγονός αυτό έχει προβληματίσει το Υπουργείο Οικονομικών, μιας και τα συνολικά 200 εκ. ευρώ που πρέπει να επιστραφούν, εκτός του ότι επιβαρύνουν πολύ τον προϋπολογισμό, είναι δύσκολο να καταβληθούν άμεσα σε όλους τους δικαιούχος.\nΠώς θα πάρουν όμως τα χρήματα τους οι φορολογούμενοι; Η κυβέρνηση σκέφτεται σε όσους απ΄αυτούς έχουν ληξιπρόθεσμες οφειλές προς το Δημόσιο, να γίνει ένας συμψηφισμός χρεών.\nΝα σημειώσουμε πάντως, πως για το 2012, το ειδικό τέλος ακινήτων θα πληρωθεί κανονικά, ενώ είναι ανοιχτό το ενδεχόμενο ν΄αποσυνδεθεί από τους λογαριασμούς της ΔΕΗ.\nΤέλος, υπάρχει και η περίπτωση, οι διμηνιαίες δόσεις ν΄αυξηθούν σε 6 από 5 που είναι.\nFiled Under: Οικονομια Tagged With: ΔΕΗ, επιστροφη, χαρατσι


Οι μεγαλύτεροι κιθαρίστες έρχονται στον Άλιμο - notia.gr\nΟι μεγαλύτεροι κιθαρίστες έρχονται στον Άλιμο\n30/11/2019 notia team Κανένα Σχόλιο\nΟι Γιορτές Κιθάρας – Guitar Feasts 2020, υπό την αιγίδα του Δήμου Αλίμου, θα πραγματοποιηθούν 2-5 Ιανουαρίου 2020, στο Πολιτιστικό Κέντρο, στη λεωφόρο Ιωνίας 96, με τη συμμετοχή σπουδαίων κιθαριστών.\nΑναλυτικές πληροφορίες προσεχώς!\nMarika Koursari, μία εξέχουσα παρουσία στον χώρο της κλασικής Κιθάρας. Η βραβευμένη μαθήτρια της Λίζας Ζώη, αφήνει εξαιρετικές εντυπώσεις στα ρεσιτάλ της, που διακρίνονται για την ευαίσθητη και αναλυτική ερμηνεία,\nμέχρι και την τελευταία λεπτομέρεια του ρεπερτορίου της!\nΤην καλωσορίζουμε, στις Γιορτές Κιθάρας – Guitar Feasts 2020 και αναμένουμε το ρεσιτάλ και τις διδασκαλίες της!\nΜία νέα παρουσία στις Γιορτές Κιθάρας – Guitar Feasts 2020! Σεβόμενοι την θέση μας για προβολή νέων Καλλιτεχνών, στεκόμαστε αρωγοί στην ανάδειξη Κιθαριστών με μέλλον! Μία τέτοια περίπτωση αποτελεί ο Hristos Sela, τον οποίο καλωσορίζουμε στην ομάδα των συνεργατών μας!\nΟ Θοδωρής Θεοδωρούδης, είναι μια ξεχωριστή περίπτωση μουσικού! Βραβευμένος Κιθαριστής και Συνθέτης υπάρχει ήδη στη συνείδηση του «κόσμου» της Κιθάρας ως ένας εκ των πιο ολοκληρωμένων νέων Κιθαριστών! Για εμάς είναι ο τρίτος χρόνος συνεργασίας μαζί του, κι είμαστε ευτυχείς γι αυτό…\nMixalis Sourvinos, ο Σολίστ που ενθουσίασε τους συμμετέχοντες και τους ακροατές στις Γιορτές Κιθάρας 2019, ξανά μαζί μας!\nΡεσιτάλ και Master Class από τον Κιθαριστή που κινείται με άνεση από της παρυφές της Jazz και του Flamenco έως τα σημαντικότερα έργα του Κιθαριστικού ρεπερτορίου!\nΗ καλλιτεχνική του πορεία σε Ελλάδα αλλά και Διεθνώς είναι άκρως ανοδική, κι η συμμετοχή του αποτελεί τιμή και χαρά, για τις Γιορτές Κιθάρας-Guitar Feasts 2020\nΗ Vana Kalli, Κιθαρίστα και ιδρύτρια του Ωδείου «Ωρίων», που με συνέπεια υπηρετεί ποικιλοτρόπως την μουσική εκπαίδευση με μαθήματα, σεμινάρια, διαλέξεις, αλλά και σημαντικές μουσικές εκδηλώσεις, μαζί μας στις Γιορτές Κιθάρας – Guitar Feasts 2020! Καλώς ήλθες αγαπητή Βάνα! Η παρουσία σου εμπλουτίζει το δυναμικό του Φεστιβάλ μας!\nΗ φιλόξενη αίθουσα, περιμένει να ζωντανέψει από τα υψηλής ποιότητας ρεσιτάλ…\nΤάσος Τσιμπουκίδης, ο Κιθαριστής με την πολλαπλή παρουσία ως Συνθέτης, Συγγραφέας, αλλά και ηχολήπτης υψηλών απαιτήσεων παραγωγών, κοντά μας στις Γιορτές Κιθάρας – Guitar Feasts 2020. Η παρουσία του, είναι βέβαιο, πως θα λειτουργήσει προς όφελος των συμμετεχόντων και θ’ αναβαθμίσει το φεστιβάλ σε τομείς που ο Τάσος γνωρίζει άριστα!


Abu Shakker, Χάιφα - Κριτικές εστιατορίων - TripAdvisor\nAbu Shakker, Χάιφα\nΧάιφα: Όλα τα εστιατόρια Abu Shakker: Εστιατόρια στην περιοχή\nΧάιφα: Όλες οι δραστηριότητες Δραστηριότητες κοντά σε: Abu Shakker\nΑναζήτηση Μέση Ανατολή›Ισραήλ›Haifa District›Χάιφα›Εστιατόρια σε Χάιφα›Abu Shakker\nΝο 31 από 321 στην κατηγορία Εστιατόρια για: Χάιφα Πιστοποιητικό διάκρισης €\nΝα εμφανιστούν επίσης ΧάρτηςΔορυφορικός Έχει γίνει παύση των ενημερώσεων χάρτη. Μεγεθύνετε για προβολή ενημερωμένων πληροφοριών. Επαναφορά ζουμ Γίνεται ενημέρωση του χάρτη… Επιστροφή στον χάρτη Λήψη οδηγιών 29 Shderot ha-Meginim, Χάιφα 3309175, Ισραήλ +972 54-446-6181\nΑπαλοιφή όλων Abu Shakker: Ξεκινήστε την κριτική σας Επιλέξτε μια βαθμολογία\nΕνημέρωση καταχώρισης… Abu Shakker: Οι ταξιδιώτες που ενδιαφέρθηκαν γι' αυτό το μέρος είδαν επίσης\nΧάιφα, Haifa District Abu Yussef\nΧάιφα, Haifa District Shawarma Emil\nΧάιφα, Haifa District Humus Abu Marwan\nAbu Shakker: Έχετε πάει; Μοιραστείτε τις εμπειρίες σας! Γράψτε μια κριτική\n29 Shderot ha-Meginim, Χάιφα 3309175, Ισραήλ Τοποθεσία:\nΈχετε απορίες; Λάβετε απαντήσεις από το προσωπικό αυτού του χώρου (Abu Shakker) και από προηγούμενους πελάτες.\nΟδηγίες δημοσίευσης Λάβετε ειδοποιήσεις για τις νέες απαντήσεις στις ερωτήσεις σας. Ρωτήστε Συνηθισμένες ερωτήσεις: Προσφέρετε επιλογές χωρίς γλουτένη; Ισχύουν ενδυματολογικοί κανόνες; Επιτρέπονται σκύλοι στον εξωτερικό χώρο; Κοντά σε: Abu Shakker Κοντινά αξιοθέατα με τη μεγαλύτερη βαθμολογία 171 Κριτικές Wadi Nisnas\n143 Κριτικές Segs Segway Tours, Haifa\n42 Κριτικές Free Tours Haifa\nΔείτε όλα τα αξιοθέατα Κοντινά εστιατόρια με τη μεγαλύτερη βαθμολογία 188 Κριτικές Ma'ayan Habira\n91 Κριτικές Chang Ba\n42 Κριτικές Sangria Tapas Bar


Μεγάλος Περίπατος: Οι φοίνικες στην Αθήνα τον 19ο …\nΕλληνικό: «Από σύμβολο παρακμής, σύμβολο μιας νέας…\nΜόνιμα κλιμάκια των Ενόπλων Δυνάμεων στα σημεία ε…\nΟ Ζοζέπ Μπορέλ θα πετάξει με ελικόπτερο πάνω από τ…\nCyprus Airways: Eπιστρέφει στην Αθήνα\nΚύπρος πρωταθλήτρια και Ελλάδα στο Top 5 με τα πιο…\nΚομισιόν για Αγιά Σοφιά: Δεν πρέπει να χρησιμοποιε…\nΈκκληση παγκόσμιας χριστιανικής νεολαίας προς Ερντ…\nΕρντογάν εναντίον όλων για Αγία Σοφία: «Αυτό είναι…\nΑρχιεπίσκοπος Αυστραλίας Μακάριος: Αγωνία για την …\nΗΠΑ: Αύξηση-ρεκόρ για τις πωλήσεις λιανικής τον Μ…\nΗ Μάχη του Γκέτυσμπεργκ, το προοίμιο των πολέμων β…\nΡωσία: Η Αυτοκρατορία, η κατάρρευση, και η επαναφο…\nΟι απειλές ασφαλείας για τον 21ο αιώνα\nΗ Αγιά Σοφιά ως το αιώνιο σύμβολο της Ορθοδοξίας κ…\nΙόνιο Πανεπιστήμιο: Βραβεύτηκε στο Τέξας για έρευν…\nΤο Solar Orbiter ξεκίνησε την προσέγγισή του στον …\nAmazon: «Μπλόκο» στην αστυνομία για χρήση του soft…\n«Βόμβα» Χάρβαρντ: Η εξάπλωση του κορωνοϊού στην Κί…\nΘεσσαλονίκη: 13χρονος μαθητής κατέκτησε το πρώτο β…\nΚινηματογράφος: Το cash rebate φέρνει τη βιομηχανί…\nΗ διπλωματική αποστολή των ΗΠΑ στην Ελλάδα γιορτάζ…\nΝέα πεδία έρευνας και γνώσης ανακοινώθηκαν στην ετ…\nΟι γίγαντες των καλλυντικών προσπαθούν να καθαρίσο…\n"Γρήγορη μόδα": Όνειρο ή εφιάλτης για τι…\nΑσφάλεια παιδιών: 11 βασικοί κανόνες που πρέπει να…\n«Άρωμα» Ελλάδας στη Νέα Υόρκη: Τραπεζάκια, φαγητό και ποτό... έξω\nΑνοίγουν τα καταστήματα στη Νέα Υόρκη\nΓαλλικά ή αιγυπτιακά τα αεροσκάφη που βομβάρδισαν τους Τούρκους στη Λιβύη;\nΟ θυμός είναι ένα φυσιολογικό συναίσθημα, το οποίο όπως όλα τα συναισθήματα παρουσιάζεται και στα παιδιά. Πολλοί γονείς, όταν βλέπουν το νήπιο να εκδηλώνει εκρήξεις θυμού, πανικοβάλονται και θεωρούν υπεύθυνο τον εαυτό τους, καθώς δεν θέλουν να στενοχωρούν το μικρό τους αγγελούδι. Τα παιδιά όμως μέσω του θυμού μεταδίδουν μηνύματα για κάτι που μπορεί να τα ενοχλεί (Ταρναρά, 2015).\n-Τι μπορεί να προκαλέσει τις εκρήξεις του θυμού των παιδιών;\nη ζήλεια για τα μικρότερα συνήθως μέλη της οικογένειας,\nτο άγχος,λόγω της έλλειψης ορίων και της αδυναμίας των γονέων να θέσουν σαφή όρια στα παιδιά τους,\nη απογοήτευση, που ενδεχομένως μπορεί να αισθανθούν τα μικρά παιδιά, αλλά αδυνατούν ακόμη να την εκφράσουν λεκτικά και ήρεμα,\nη ντροπή, που μπορεί να νιώσουν, επειδή ενδεχομένως να τα προσβάλλει η δασκάλα τους ή γιατί δεν είχαν καλή επίδοση σ’ ένα διαγώνισμα,\nη κούραση και η αϋπνία, εάν δεν τηρείται ένα σταθερό ημερήσιο πρόγραμμα.\nΠώς να χειριστούμε το παιδί, όταν έχει εκρήξεις θυμού;\n1ον: Θυμόμαστε ότι όλα τα συναισθήματα είναι χρήσιμα.\nΣύμφωνα με πρόσφατες έρευνες των ειδικών υπάρχουν δέκα βασικά συναισθήματα: η έκπληξη, η χαρά, η αμηχανία, η ενοχή, η ντροπή, ο φόβος, η θλίψη, η αηδία, η περιφρόνηση και η οργή. Τα υπόλοιπα είναι απλώς απόρροια των παραπάνω. Ορισμένα από αυτά χαρακτηρίζονται ως ευχάριστα και άλλα ως δυσάρεστα, όλα όμως πρέπει να είναι αποδεκτά, γιατί μας μεταφέρουν χρήσιμες πληροφορίες για τις ανάγκες μας,τις επιθυμίες μας και τον εαυτό μας γενικότερα.\nΩς εκ τούτου είναι ιδιαίτερα επωφελές να διδάξουμε στα παιδιά μας να αναγνωρίζουν τα συναισθήματά τους και να τα ονομάζουν. Να μάθουν δηλάδη κάτω από ποιες περιστάσεις μπορούμε να νιώσουμε χαρά, λύπη ή ντροπή για να την εκφράσουν στη συνέχεια.\nΥπάρχουν στο εμπόριο εξαιρετικά βιβλία για παιδιά προσχολικής ηλικίας που περιγράφουν τα συναισθήματα με πολύ επικοδομητικό τρόπο.\nΣας προτείνω προσωπικά τα εξής:\n2ον: Δεν υποτιμάμε τα συναισθήματα του.\nΕίναι πολύ συχνό στα μικρά παιδιά να θυμώνουν για λόγους, που εμείς οι ενήλικες τους θεωρούμε ανούσιους, π.χ. γιατί το μικρό μας μπορεί να θέλει να πιει νερό από το ποτήρι μας. Στην πραγματικότητα η επιθυμία αυτή για το παιδί εκείνη τη χρονική στιγμή είναι πολύ σημαντική και έτσι πρέπει και να την εκλάμβουμε κι εμείς, εάν θέλουμε να χτίσουμε μια σχέση εμπιστοσύνης μαζί του. Είναι προτιμότερο λοιπόν αντί να υψώσουμε τη φωνή μας και να χάσουμε τον έλεγχο, να ηρεμήσουμε, να χαμηλώσουμε το ύψος μας και να του εξηγήσουμε ήρεμα για ποιον λόγο αυτό που ζητά δεν είναι σωστό να γίνει.\n3ον: Προετοιμάζουμε το παιδί για το πρόγραμμα της ημέρας.\nΤα παιδιά χρειάζονται μια σταθερή ημερήσια ρουτίνα, για να είναι ήρεμα. Θέλουν να ξέρουν τι να περιμένουν. Τους αρέσουν οι επαναλήψεις και οι συνήθειες. Άλλωστε πλήθος ερευνών έχει αποδέιξει ότι αν μια οικογένεια έχει οργάνωση, τα παιδιά εμφανίζουν καλύτερη γενική ανάπτυξη και λιγότερο άγχος. Ως εκ τούτου εάν πρόκειται να γίνει μια αλλαγή στο καθιερωμένο πρόγραμμα της ημέρας, είναι απαραίτητο να τα προετοιμάζουμε, ώστε να μην αιφνιδιαστούν και αναστατωθούν από τη μεταβολή.\n4ον: Παραμένουμε κοντά στο παιδί μας, όταν θυμώνει και δεν του ζητάμε να αποσυρθεί στο δωμάτιό του.\nΜε ήρεμο τρόπο αναγνωρίζουμε το συναίσθημα του παιδιού, δείχνοντας του ότι το καταλαβαίνουμε και ότι είναι αναμενόμενο κάποιες φορές να αισθάνεται έτσι. Λόγου χάρη, του λέμε: «Γλυκό μου καταλαβαίνω ότι αυτή τη στιγμή είσαι πολύ θυμωμένο, γιατί δεν ήπιες από το ποτήρι μου παγωμένο νερό. Όλοι οι άνθρωποι μερικές στιγμές μπορεί να θυμώσουν για κάτι. Όταν ηρεμήσεις, θα είμαι εδώ, για να το συζητήσουμε και να σου εξηγήσω για ποιο λόγο δεν είναι σωστό να πίνουν τα παιδιά παγωμένο νερό».\nΜην το απομακρύνετε σε κάποιον άλλον χώρο αφήνοντας το μόνο του, γιατί είναι πολύ πιθανό να τρομάξει ερχόμενο αντιμέτωπο με το φοβερό για το παιδί συναίσθημα του θυμού. Ακουμπήστε το απαλά στην πλάτη, πάρτε το στην αγκαλιά σας και δείξτε του ότι μπορεί να στηρίζετε πάνω σας.\n5ον: Διδάσκουμε στο παιδί τις στρατηγικές διαχείρισης του θυμού.\nΥπάρχουν διάφοροι τρόποι στους οποίους μπορεί να καταφύγει ένα παιδί, όταν είναι πολύ θυμωμένο. Οι πιο σημαντικοί εξ’ αυτών είναι: να δώσει μπουνιά σε ένα μαξιλάρι, να μετρήσει από μέσα του μέχρι το 10, να ακούσει μουσική, να ζωγραφίσει, να καταγράψει πάνω στο χαρτί τους λόγους για τους οποίους είναι θυμωμένο και μετά να τους σκίσει ή να τους κόψει με το ψαλίδι, να παίρνει βαθιές ανάσες μέχρι να ηρεμήσει, να πάει μια βόλτα στον κήπο κ.ά.\nΕπιλέγοντας τη στρατηγική που του ταιριάζει,εκτονώνει την ένταση που έχει συσσωρεύσει και την επόμενη φορά θα ξέρει πώς πρέπει να χειριστεί τον θυμό του.\nΜια ακόμη εξαιρετική ιδέα είναι να δημιουργήσετε ένα κολάζ στρατηγικών θυμού χρησιμοποιώντας ένα απλό χαρτόνι. Τοποθετήστε πάνω του φωτογραφίες από τις λύσεις που μπορεί να χρησιμοποιεί, όταν αισθάνεται θυμό.‘Επειτα, μπορείτε να το κολλήσετε στο δωμάτιό του, για να το βλέπει καθημερινά και να αφομοιώνει την ωφέλιμη αυτή μέθοδο διαχείρισης του θυμού.\n6ον: Βοηθάμε το παιδί μας να αναπτύξει τη συναισθηματική νοημοσύνη.\nΜε τον όρο «συναισθηματική νοημοσύνη» εννοείται η ικανότητα του ατόμου να αναγνωρίζει, να αντιλαμβάνεται και να κατανοεί τα συναισθήματά του, να μπορεί να ελέγχει την παρόρμηση και την ανυπομονησία του, να υπομένει τις απογοητεύσεις και να έχει ελπίδα.\nΤα παιδιά πρέπει να μάθουν να νιώθουν άνετα με τα συναισθήματά τους, για να είναι σε θέση να τα διαχειρίζονται σωστά. Παροτρύνετε το παιδί να εκφράζει όλα όσα νιώθει, να μοιράζεται τις σκέψεις του μαζί σας και να μη νιώθει άβολα και ενοχικά, όταν αισθάνεται ένα αρνητικό συναίσθημα, γιατί και αυτό είναι μέρος της ζωής μας.\n7ον: Γίνόμαστε πρότυπα σωστής διαχείρισης του θυμού.\nΗ φράση “Children See, Children Learn” (“Τα παιδιά βλέπουν, τα παιδιά μαθαίνουν”) μας επισημαίνει ότι τα παιδιά αντιγράφουν τις δικές μας συμπεριφορές. Η μίμηση είναι αναμφισβήτητα η πιο σημαντική μέθοδος μάθησης για τα μικρά, γι’ αυτό θα πρέπει να είμαστε προσεκτικοί στο τι είδους παράδειγμα τους δίνουμε. Εάν αντιδράμε ουρλιάζοντας, τα παιδιά θα μάθουν να λύνουν τις διαφορές τους με φωνές. Χαρακτηριστικό είναι το παρακάτω ολιγόλεπτο βίντεο:\nΤέλος, είναι πολύ σημαντικό να αποδέχεστε και να αναγνωρίζετε εσείς πρώτα τον θυμό σας, να παίρνετε την ευθύνη των συναισθημάτων σας και να βρίσκετε έναν επωφελή τρόπο αντιμετώπισής του. Έτσι, τα παιδιά σας θα γίνουν πρότυπα σας, αφού αποτελείτε θετικό πρότυπο για εκείνα!\nTags: θυμός,\tπαιδί\nΕλληνο-αιγυπτιακή συμφωνία για την επανεκκίνηση το…\nΙουλ 06, 2020 Ταξίδια\nΓαλλικά ή αιγυπτιακά τα αεροσκάφη που βομβάρδισαν τους Τούρκ…\nΚομισιόν για Αγιά Σοφιά: Δεν πρέπει να χρησιμοποιείται για ν…\n«Άρωμα» Ελλάδας στη Νέα Υόρκη: Τραπεζάκια, φαγητό και ποτό…


anti-ntp.blogspot.com ΑΝΤΙ-ΝΕΑ ΤΑΞΗ ΠΡΑΓΜΑΤΩΝ: Ναόμι Κλάιν: Το δόγμα του σοκ\nΟι πολιτικοί στην Ελλάδα πλασάρουν ότι δεν είχαν άλλες επιλογές για να μην κάνουν θαρραλέες κινήσεις\nΗ βραβευμένη συγγραφέας και δημοσιογράφος Ναόμι Κλάιν μιλάει στα «Επίκαιρα» για τις ιδέες που αναπτύσσει στο νέο της βιβλίο Το Δόγμα του Σοκ, την οικονομική κρίση και το συσχετισμό ανάμεσα στις ακραίες οικονομικές μεταρρυθμίσεις της ελεύθερης αγοράς και τα βασανιστήρια. Για την Ελλάδα υποστηρίζει ότι..... αντιστέκεται στις τεχνικές του σοκ, καθώς έχει βαθιά ιστορική μνήμη και επιμένει ότι η χώρα έχει εναλλακτικές. «Δυστυχώς έχετε πολιτικούς που ευχαρίστως τονίζουν το αίσθημα των πολιτών ότι είναι αβοήθητοι και δεν έχουν άλλη επιλογή».\nΤο δόγμα του σοκ και η άνοδος του καπιταλισμού της καταστροφής. Πώς ξεκίνησε η ιδέα γι’ αυτό το βιβλίο;\nΗ ιδέα αυτή ξεκίνησε όταν βρισκόμουν στο Ιράκ το 2004. Ήμουν δημοσιογράφος και κάλυπτα τα γεγονότα για το αμερικανικό περιοδικό Ηarper’s και παρακολουθούσα τον επικεφαλής των αμερικανικών δυνάμεων στις επαρχίες του Ιράκ, Paul Bremer, που ήταν πολύ τολμηρός και επέβαλε ανοιχτά την οικονομική θεραπεία-σοκ στη χώρα. Ήταν πολύ ξεκάθαρο στο Ιράκ ότι η στρατηγική ήταν –και χρησιμοποιώ τα λόγια των αρμοδίων στο βιβλίο– «να χρησιμοποιηθεί το σοκ του πολέμου» προκειμένου να «μαλακώσει» η χώρα, να δημιουργηθεί το κατάλληλο έδαφος και να μετασχηματιστεί οικονομικά. Αυτό προσπάθησαν να κάνουν, αλλά απέτυχαν από πολλές απόψεις, επειδή υπήρξε τόση πολλή αντίσταση. Και τότε ήταν που ένα άλλο είδος σοκ αναδύθηκε: τα βασανιστήρια, και ήμουν στο Ιράκ όταν ξέσπασε το σκάνδαλο του Αμπού Γκράιμπ. Έτσι η ιδέα για το βιβλίο προήλθε από τα τρία είδη του σοκ: το σοκ της εισβολής, το οικονομικό σοκ και έπειτα το σοκ των βασανιστηρίων. Όλα ξεδιπλώνονται στον «καμβά» του Ιράκ και έπειτα, όταν αναγνώρισα το σχήμα αυτών των τριών ειδών σοκ, τα είδα να αποτελούν πανομοιότυπο πρότυπο που μεταφερόταν και σε άλλες χώρες.\nΜε τι σχετίζεται Το Δόγμα του Σοκ; Είναι, δηλαδή, ένα βιβλίο για την οικονομία, την πολιτική, τη συνωμοσία ή ένα δημοσιογραφικό ταξίδι σε μεγάλα γεγονότα;\nΣίγουρα δεν αναφέρεται σε θεωρίες συνωμοσίας και όλα όσα γράφω βασίζονται σε πηγές, γεγονότα και απευθείας λεγόμενα αρμόδιων. Δεν είναι, δηλαδή, μία θεωρία που δημιούργησα, μία σκοτεινή συνωμοσία που βρίσκεται εκεί έξω στον κόσμο. Το βιβλίο είναι μία εξήγηση της δύναμης και πώς η δύναμη λειτουργεί στον κόσμο. Το βλέπω ως μια εναλλακτική ιστορία για τον τρόπο που μια εξαιρετικά αντιδημοφιλής θεωρία, ο νεοφιλελευθερισμός, θριάμβευσε σε ολόκληρο τον κόσμο. Επιπλέον, ο ρόλος που διαδραμάτισε το σοκ και η κρίση δεν είχαν γίνει σοβαρό αντικείμενο μελέτης, καθώς και η συμβολή της βίας. Υπήρχαν μελέτες για ξεχωριστές χώρες αλλά ποτέ μία διήγηση για το νεοφιλελευθερισμό και τις πρακτικές του σε διάφορα μέρη του πλανήτη. Έτσι πιστεύω ότι βλέπω το βιβλίο. Θέλω να ξαναπώ την ιστορία που έχει ειπωθεί μόνο από τους νικητές. Όταν οι νικητές λένε την ιστορία τους, αφήνουν απέξω τη βία, τα πτώματα – κάνουν μια διαφήμιση της νίκης. Ο τρόπος που είδα τη θεραπεία του σοκ ήταν μια νέα πλευρά στην ιστορία των ανθρώπων.\nΣτο βιβλίο σχετίζετε τα βασανιστήρια που έκανε ο ψυχίατρος Γουέιν Κάμερον με χρηματοδότηση της CIA με την οικονομική θεραπεία-σοκ. Πώς φτάσατε στο σημείο να συνδέσετε αυτά τα δύο γεγονότα που μοιάζουν να μην έχουν καμία σχέση;\nΟι οικονομολόγοι έχουν επιλέξει αυτή τη μεταφορική έννοια για τη θεραπεία του σοκ. Δεν είναι δική μου μεταφορά. Είναι δική τους και στις στιγμές-κλειδιά για την οικονομική μετατροπή, είτε στη Ρωσία της δεκαετίας του ’80 είτε στη Λατινική Αμερική, οι κορυφαίοι οικονομολόγοι διάλεξαν μία ψυχολογική μεταφορική έννοια γι’ αυτό που έκαναν εκείνο τον καιρό. «Η χώρα χρειάζεται μία θεραπεία-σοκ», «μία δόση του πικρού φαρμάκου», «άρρωστη χώρα που την επαναφέραμε με σοκ». Αυτά έλεγαν. Έτσι σήμερα χρησιμοποιούν αυτή την ιατρική μεταφορά και θα έλεγα ότι δεν τη διάλεξα, απλώς την πήρα στα σοβαρά. Κι αφού έκρινα ότι είναι μια σοβαρή μεταφορά ξεκίνησα την έρευνα. Τι είναι η θεραπεία-σοκ; Πώς λειτουργεί ως μέρος μιας τεχνικής που χρησιμοποιείται στην ανακριτική και όχι στην ψυχολογία; Αυτά τα ερωτήματα με έφεραν στα πειράματα του Κάμερον, γιατί αυτά τα πειράματα σχημάτισαν τις σύγχρονες ανακριτικές τεχνικές που βλέπει κανείς στο Ιράκ, στο Αφγανιστάν και στο Γκουαντάναμο. Κι όταν διάβασα το εγχειρίδιο της CIA για τους ανακριτές, που αποχαρακτηρίστηκε και δόθηκε στη δημοσιότητα τη δεκαετία του 1980, όπως λέω και στο βιβλίο, σοκαρίστηκα με τη στρατηγική που χρησιμοποιούσαν για να προκαλέσουν οπισθοδρόμηση του φυλακισμένου στην παιδική του ηλικία και να βλέπει τον ανακριτή σαν μια πατρική φιγούρα. Τότε ανοίγεται ένα παράθυρο ευκαιρίας, όταν ο αιχμάλωτος βρίσκεται σε αυτή την κατάσταση της οπισθοδρόμησης και μπορείς να τον οδηγήσεις να κάνει στην κυριολεξία ό,τι του πεις. Όταν διάβασα το εγχειρίδιο, είχα μόλις γυρίσει από το Ιράκ και σκέφτηκα ότι αυτό ακριβώς προσπαθούσαν να κάνουν εκεί. Ήταν κάτι που ήταν οφθαλμοφανές στο Ιράκ και δηλωνόταν από τους Αμερικανούς αξιωματούχους, ότι ήθελαν να χρησιμοποιήσουν όσο περισσότερο σοκ μπορούσαν στην εισβολή, προκειμένου οι Ιρακινοί να μπορούν να διαταχθούν να πάνε από το σημείο Α στο σημείο Β, επειδή θα ήταν τόσο αμήχανοι μετά από όσα θα έχουν περάσει. Έζησα στην Αργεντινή για δύο χρόνια και στη Λατινική Αμερική έχει ξεκινήσει μια μεγάλη συζήτηση γύρω από τους τρόπους με τους οποίους μία ατομική κατάσταση μπορεί να γίνει συλλογική, για το πώς κάτω από τη δικτατορία οι άνθρωποι τραυματίστηκαν σε συλλογικό βαθμό. Αυτό με έκανε να ενδιαφερθώ για τον τρόπο που το σοκ γίνεται αντικείμενο εκμετάλλευσης σε άλλα μέρη του πλανήτη, όπως στο Ιράκ ή στις ΗΠΑ μετά την 11η Σεπτεμβρίου, όταν ο πληθυσμός ήταν εμφανώς σε κατάσταση σοκ και οπισθοδρόμησης, προκειμένου να προωθήσουν πολύ αντιδημοφιλείς και επικίνδυνες μεταρρυθμίσεις. Το επιχείρημά μου στο βιβλίο είναι ότι οι χώρες με δυνατή ιστορική μνήμη, ιδίως του φασισμού και της δικτατορίας, καταλαβαίνουν τις επιδράσεις αυτών των τεχνικών του σοκ και αντιστέκονται περισσότερο. Είναι, δηλαδή, πιο ανθεκτικές απέναντι σε αυτές τις πρακτικές. Και πιστεύω ότι η Ελλάδα έχει αποδείξει ότι αντιστέκεται στο σοκ και το φόβο της οπισθοδρόμησης.\nΣτην πραγματικότητα πιστεύω ότι υπάρχουν τρομερές ομοιότητες, ειδικά στον τρόπο που κάλυψαν το γεγονός τα διεθνή ΜΜΕ, στην εξήγηση, δηλαδή, που δόθηκε για την κρίση στην Αργεντινή και μετέπειτα στην ελληνική κρίση. Και στις δύο περιπτώσεις έχουμε μια κρίση που δημιουργήθηκε με πλήρη συνέργεια του διεθνούς τραπεζικού συστήματος. Αυτή ακριβώς είναι η κατάσταση στην Ελλάδα και το ίδιο συνέβη και με την Αργεντινή, όπου είχαμε μεγάλες τράπεζες, όπως η City Bank, η Goldman Sachs, να δημιουργούν το οικονομικό πρόγραμμα για τη χώρα πριν από την κρίση. Ακόμη και μετά από το ξέσπασμα της κρίσης υπήρχε η άποψη του «νοσηρού πληθυσμού» και της παθολογίας της ψυχολογίας στο έθνος. Στην Αργεντινή, μετά την κρίση, δεν υπήρχε αίσθηση της συλλογική ευθύνης γι’ αυτό που συνέβη. Όλα είχαν να κάνουν με το χαρακτήρα των Αργεντινών, με την υποτιθέμενη απληστία τους και τις υπερβολικές δαπάνες που έγιναν στις περιοχές που επηρεάστηκαν από την κρίση. Ήταν σχεδόν όλα τα ρεπορτάζ σε επίπεδο ψυχολογίας και, καθώς έχω διαβάσει πολλά άρθρα για την Ελλάδα, πιστεύω ότι είναι το ίδιο πράγμα. Επίσης, πιστεύω ότι είναι παρόμοιες καταστάσεις, καθώς η Αργεντινή είναι μια χώρα με μεσογειακή κουλτούρα. Έτσι στην εξήγηση που δόθηκε για τα αίτια της κρίσης υπήρχε αυτή η ίδια στερεοτυπική προσέγγιση του μεσογειακού χαρακτήρα στους πολίτες των δύο χωρών. Παρ’ όλα αυτά, υπάρχει και μία διαφορά με την Αργεντινή: Εκεί υπήρχε μία προθυμία η χώρα να ορθώσει το ανάστημά της στο διεθνές χρηματοπιστωτικό σύστημα και στον εκφοβισμό του ΔΝΤ. Θεωρώ ότι, επειδή ο πληθυσμός κινητοποιήθηκε τόσο το 2001 και το 2002, απέρριψε τους πολιτικούς που δεν αντιστέκονταν στο ΔΝΤ. Στο τέλος, όταν οι πολιτικοί απλώς αρνήθηκαν να πληρώσουν το εξωτερικό χρέος, τότε τα πράγματα άρχισαν να αλλάζουν.\nΑλήθεια, δεν θα έλεγα ότι η Ελλάδα δεν αντιδρά. Πιστεύω ότι η Ελλάδα αντιδρά και συνεχίζει να το κάνει, ιδιαίτερα οι νέοι άνθρωποι τα τελευταία δύο χρόνια. Πιστεύω πως το πρόβλημα είναι ότι οι άνθρωποι έχουν χάσει την πίστη τους στο πώς θα μπορούσαν να επηρεάσουν τις αλλαγές. Ο παράγοντας που περιπλέκει τα πράγματα για την Ελλάδα είναι η συμμετοχή της στην Ευρωζώνη και την Ευρωπαϊκή Ένωση. Αυτό δίνει μια αίσθηση στους πολίτες ότι είναι αβοήθητοι και προσθέτει ένα επιπλέον πολύπλοκο στρώμα, το οποίο δεν θα υπήρχε αν αισθάνονταν ότι είναι δυνατό κάποιος να μπορεί να δημιουργεί ο ίδιος τις πολιτικές του. Η συμμετοχή στην ΕΕ κάνει τους πολίτες να πιστεύουν πως ό,τι και να γίνει δεν έχουν τη δύναμη, η οποία δεν βρίσκεται στα χέρια του έθνους. Δυστυχώς, έχετε πολιτικούς που ευχαρίστως τονίζουν αυτό το αίσθημα των πολιτών ότι είναι αβοήθητοι γιατί δεν υπάρχει άλλη επιλογή. Αν για όλα φταίνε η ΕΕ και το ΔΝΤ, τότε οι πολιτικοί της χώρας είναι αβοήθητοι και μπορούν να απαλλαγούν από την ευθύνη. Έτσι νομίζω ότι αυτό είναι ένα μοτίβο που βλέπουμε να επαναλαμβάνεται, όπου οι πολιτικοί επιθυμούν να θεωρούνται αβοήθητοι περισσότερο από όσο είναι στην πραγματικότητα προκειμένου να μην κάνουν θαρραλέες κινήσεις. Η Ελλάδα έχει επιλογές και νομίζω ότι είναι οι ίδιες με τις επιλογές που είχαν τα κράτη της Λατινικής Αμερικής εν μέσω της κρίσης χρέους τη δεκαετία του 1980 και για την οποία γράφω και στο βιβλίο. Τα κράτη αυτά συμμάχησαν και σχημάτισαν κάτι που θα έπρεπε να ονομάζεται το «καρτέλ των χρεωμένων». Με αυτό τον τρόπο ενισχύεις την επιρροή σου με τη συμμαχία με άλλες χώρες που είναι αντιμέτωπες με τον εκφοβισμό και η Ελλάδα δεν είναι μόνη της. Έτσι δημιουργείς μία αντίρροπη δύναμη κόντρα στην πίεση που προέρχεται από την Ευρωζώνη και το ΔΝΤ. Γι’ αυτό νομίζω ότι η Ελλάδα δεν είναι τόσο αβοήθητη όσο πιστεύουν οι πολιτικοί της και πιστεύω ότι είναι μία βολική άποψη γι’ αυτούς, επειδή έτσι έχουν την ευκαιρία να κάνουν πολύ επώδυνες πολιτικές και να λένε ότι δεν είχαν άλλη επιλογή, ότι πιέστηκαν προκειμένου να το κάνουν.\nΣτην ΕΕ αλλά και στην Ελλάδα τα πακέτα διάσωσης που δόθηκαν στις τράπεζες μετρούσαν δεκάδες εκατομμύρια ευρώ. Γι’ αυτό και το ερώτημα παραμένει: ποιος κερδίζει στην πραγματικότητα με τα σκληρά οικονομικά μέτρα και τις περικοπές που εφαρμόζουν οι κυβερνήσεις;\nΠιστεύω πως είναι ξεκάθαρο ότι οι τράπεζες έχουν κερδίσει. Αυτή είναι μια κρίση των κανόνων της ηθικής. Οι άνθρωποι είναι μάρτυρες μιας τεράστιας, οφθαλμοφανούς και χωρίς κανένα προκάλυμμα ληστείας. Να παίρνεις, δηλαδή, από τους εργαζόμενους προκειμένου να προσφέρεις πόρους στους πολύ πλούσιους που δημιούργησαν την κρίση και όλοι το γνωρίζουν αυτό. Στην πραγματικότητα, δεν υπήρξε ποτέ στιγμή μιας τόσο ξεκάθαρης ληστείας στη σύγχρονη ιστορία, οι άνθρωποι ακούν ότι πρέπει να ζήσουν με αυτή την αδικία κι αυτό διότι αυτά τα συμφέροντα είναι περισσότερο ισχυρά. Για το λόγο αυτό δεν έχει να κάνει με τους πολιτικούς αλλά με το τι είδους συμμαχίες μπορούν να προέλθουν από τη βάση και να επιβάλουν στους πολιτικούς να κάνουν πιο θαρραλέες κινήσεις. Διότι τώρα κάνουν μια ανάλυση κόστους – κέρδους, αφού είναι πιο εύκολο να αποξενωθείς από την κοινή γνώμη από το να απομακρυνθείς από τους ισχυρούς. Η υποστήριξη των ανθρώπων όμως συνεχίζεται ακόμη κι όταν οι άνθρωποι αντιτίθενται στους ισχυρούς. Γι’ αυτό πιστεύω ότι εξαρτάται από τα ευρύτερα κινήματα της Αριστεράς, που πρέπει να είναι ξεκάθαρα, ποιες είναι οι εναλλακτικές. Και νομίζω ότι υπάρχουν εναλλακτικές, διαφορετικές πολιτικές. Πιστεύω όμως ότι υπάρχει η ανάγκη να είναι υπερεθνικές.


Το "Μυτιληνιό Τραπέζι" έτοιμο να υποδεχθεί τους δημοσιογράφους της Λέσβου (ΒΙΝΤΕΟ) -\nΤο “Μυτιληνιό Τραπέζι” έτοιμο να υποδεχθεί τους δημοσιογράφους της Λέσβου (ΒΙΝΤΕΟ)\n29 Μαρτίου 2015 30 Μαρτίου 2015 Lesvosnews.gr\nΟ Γιάννης Συνάνης και οι συνεργάτες του, με την πολύτιμη βοήθεια των υποστηρικτών της εκδήλωσης του LesvosNews.gr “Μυτιληνιό Τραπέζι”, είναι έτοιμοι και περιμένουν, για να υποδεχθούν τους δημοσιογράφους της Λέσβου, που ζουν και εργάζονται στην Αθήνα.\nΣήμερα Κυριακή 29 Μαρτίου στις 8 το βράδυ, το LesvosNews.gr διοργανώνει για δεύτερη φορά, το «Μυτιληνιό Τραπέζι με Λέσβιους δημοσιογράφους» στην Αθήνα.\nΣκοπός της εκδήλωσης είναι, μέσα από αυτή τη συνεύρεση να συστρατευθούν όλοι οι δημοσιογράφοι που διαμένουν στην Αθήνα, ώστε εν όψει της νέας τουριστικής περιόδου του καλοκαιριού, ο καθένας να συνδράμει από το μετερίζι του, για την προβολή του τόπου μας.\nΦυσικά, είναι και μίας πρώτης τάξεως ευκαιρία, να βρεθούν όλοι από κοντά και μεταξύ ενός ποτηριού Μυτιληνιού ούζου και των παραδοσιακών Λεσβιακών μεζέδων, να το ρίξουν λίγο έξω και να ξεφύγουν από την καθημερινότητα της αγχωτικής δουλειάς που έχουν.\nΟ Περικλής που έχει το φιλόξενο ουζερί «ΛΕΣΒΙΟΝ» στο Γαλάτσι, θα φροντίσει για τους ξεχωριστούς Λεσβιακούς μεζέδες και τα ουζάκια.\nΕννοείται ότι Λεσβιακό χρώμα και μάλιστα παραδοσιακό, θα υπάρχει και από το χώρο της μουσικής και της χορευτικής μας κουλτούρας.\nΟ Βαγγέλης Σαραντίδης με τους συνεργάτες του θα δώσει ένα ξεχωριστό τόνο από τους ήχους του βιολιού του των σαντουριών τους αλλά και παραδοσιακούς μας χορούς.\nΉδη έχουν σταλεί οι προσκλήσεις στους καλεσμένους και αναμένεται να πραγματοποιηθεί μία πολύ όμορφη εκδήλωση…\nΌλα είναι πανέτοιμα…\nΑκόμα και τηλεόραση έχει φροντίσει ο Γιάννης Συνάνης να υπάρχει, για όσους θέλουν να ρίχνουν καμιά ματιά και στην …Εθνική μας ομάδα !!!\nΣε όλη αυτή την προσπάθειά μας βρίσκονται δίπλα μας και βοηθούν με το δικό τους τρόπο ο καθένας, το Επιμελητήριο Λέσβου, η Aegean Airlines, η Ναυτική Εταιρεία «ΑΕΙΝΑΥΤΗΣ», η εταιρεία ταξί «TAXIPLON». τα αρτοποιϊα «Ο ΚΙΜΩΝΑΣ» και άλλοι φορείς που τους ευχαριστούμε θερμά.\nΑξίζει να σημειώσουμε ότι την Τρίτη 31 Μαρτίου, η εκπομπή «ΜΕΝΟΥΜΕ ΕΛΛΑΔΑ» της ΝΕΡΙΤ, θα έχει Λεσβιακό χρώμα και φυσικά ρεπορτάζ από το «Μυτιληνιό Τραπέζι».\nΤοπογραφικό για το πως θα φθάσει κάποιος, στο χώρο της εκδήλωσης\nΕπί του παρόντος, πάρτε μία γεύση στο βίντεο που σας παραθέτουμε, από την πρώτη συνάντηση που έγινε στην Αθήνα, όπου το γλέντι, το ουζάκι, τα μεζεδάκια, ο χορός και το τραγούδι περίσσεψαν !!!\nΑπό σήμερα Κυριακή 29 Μαρτίου έχουμε θερινή ώρα – Γυρίζουμε το δείχτη μία ώρα μπροστά\nΑντιεξουσιαστές: “Να γιατί μπλοκάραμε την εκδήλωση της ΟΝΝΕΔ Λέσβου…”


Τροχαίο Γαύδος: Για ν' αναπαυθεί η ψυχή της Κορίνας, ίσως κάποιοι να πρέπει να χάσουν τον ύπνο τους... | Kriti360.gr\n22 Απριλίου 2021, 20:05 ΜΜ\nΣτο φως – αργά ή γρήγορα – πρέπει να βγει όλη η αλήθεια, αναφορικά με το τι έγινε το μοιραίο ξημέρωμα, στην ακριτική Γαύδο, στο τροχαίο που στάθηκε η αφορμή για να χάσει την ζωή της, η νεαρή φοιτήτρια Κορίνα Λαβράνου.\nΕρωτηματικά εγείρονται αναφορικά αφενός με το τι προηγήθηκε από την πτώση του οχήματος στο γκρεμό κι έπειτα, από τον συνοδηγό του οχήματος – και φίλο της άτυχης κοπέλας και αφετέρου με όλα όσα ακολούθησαν, με την διαχείριση του όλου συμβάντος, από την πλευρά όλων των εμπλεκόμενων φορέων, υπηρεσιών και αρχών της Κρήτης και όχι μόνο της Π.Ε.Χανίων.\nΗ πρώτη αντίδραση, η συμπληρωματική κατάθεση και το… μετατραυματικό σοκ!\nΣε ότι αφορά το πρώτο σκέλος των ερωτημάτων που πρέπει να απαντηθούν, με νηφαλιότητα, επιμονή και επαγγελματική δουλειά, από την πλευρά των αρμόδιων ανακριτικών αρχών, η αλήθεια μπορεί να “λάμψει”, όσο κι αν… κάποιοι, ίσως να μην το επιθυμούν. Η πρώτη έντονη αντίδραση του “φίλου” της νεαρής Κορίνας, η συμπληρωματική του κατάθεση και τα επιπλέον στοιχεία (για την ταχύτητα που υπήρχε “κουμπωμένη” στο μοιραίο αυτοκίνητο), αλλά και το… μετατραυματικό σοκ, έχουν την σημασία τους, ως στοιχεία όμως χρίζουν περαιτέρω διερεύνησης. Προσωπικά εκτιμώ, ότι η άκρη του νήματος, για το “αστυνομικό” σκέλος της υπόθεσης, μπορεί να βρεθεί, μέσα από τις συγκεκριμένες καταθέσεις και κάτι τέτοιο επιβάλλεται να συμβεί.\n“Για να αναπαυθεί εν ειρήνη η ψυχή της Κορίνας, κάποιοι πρέπει να κάνουν την δουλειά τους σωστά. Διότι κάποιοι άλλοι, μάλλον δεν την έκαναν…”\nΣε ότι έχει να κάνει με την διαχείριση του όλου περιστατικού από την στιγμή που δόθηκε το πρώτο “σήμα” από το ακριτικό νησί, μέχρι και την στιγμή που προσγειώθηκε στο ελικοδρόμιο του νοσοκομείου Χανίων, “χωράει” πάρα πολλή συζήτηση και χρίζει εκτενούς διερεύνησης. Τα ερωτήματα που εγείρονται, είναι πολλά και δεν απαντώνται “επιπόλαια” όπως επιχείρησε να τα απαντήσει στα μέσα της περασμένης εβδομάδας, η Διοικήτρια της 7ης Υγειονομικής Περιφέρειας Κρήτης, κ. Λένα Μπορμπουδάκη.«Υπάρχει ιδιαίτερη ευαισθησία για το νησί, δεν υπήρξε ολιγωρία ούτε από τον γιατρό ούτε από το ΕΚΑΒ. Χάσαμε έναν νέο άνθρωπο και είναι ιδιαίτερα δυσάρεστο γεγονός. Ασχολήθηκα προσωπικά, μίλησα με τους εμπλεκόμενος και με ενημέρωσαν για τους χρόνους. Η διαχείριση έγινε ακριβώς όπως έπρεπε” δήλωσε στο creta24.gr η κ. Μπορμπουδάκη. «Η κοπέλα ίσως είχε σωθεί αν υπήρχε άμεση βοήθεια από την Κρήτη. Στην Κρήτη δεν υπήρχε ελικόπτερο να έρθει. Ολόκληρη Κρήτη και δεν υπήρχε ελικόπτερο. Αυτά είναι απαράδεκτα πράγματα. Είμαστε στο έλεος του Θεού» ανέφερε μεταξύ άλλων με δηλώσεις της, η Δήμαρχος Γαύδου Μανωλία Στεφανάκη, δίνοντας.\nΤα ερωτήματα που φωνάζουν ότι θέλουν απαντήσεις…\nΟι δυο εκ διαμέτρου διαφορετικές προσεγγίσεις, αφήνουν πολλά στον “αέρα”, τα οποία επιβάλλεται να συγκεκριμενοποιηθούν το συντομότερο δυνατό. Απαντήσεις οι αρμόδιοι εμπλεκόμενοι φορείς, επιβάλλεται να δώσουν μεταξύ άλλων και στα παρακάτω ερωτήματα, τα οποία όσο απλά κι αν φαίνονται, μπορούν να συμβάλουν στην έρευνα, αλλά και στις τελικές “εκδοχές” που αναζητά η οικογένεια της νεαρής κοπέλας:\n“Η πρώτη έντονη αντίδραση του “φίλου” της νεαρής Κορίνας, η συμπληρωματική του κατάθεση και τα επιπλέον στοιχεία (για την ταχύτητα που υπήρχε στο “κουμπωμένη” στο μοιραίο αυτοκίνητο), αλλά και το… μετατραυματικό σοκ, έχουν την σημασία τους, αλλά ως στοιχεία χρίζουν περαιτέρω διερεύνησης”\nΤι ώρα ενημερώθηκε το σύνολο των συναρμόδιων υπηρεσιών για το περιστατικό…;\nΠότε δόθηκε η εντολή για να σηκωθεί τελικά το ελικόπτερο για την αεροδιακομιδή…;\nΓιατί από τις πρώτες πρωινές ώρες που συνέβη το περιστατικό στο ακριτικό νησί, το ελικόπτερο προσγειώθηκε στο ελικοδρόμιο του “Άγιος Γεώργιος” 24 λεπτά πριν από τις 2 το μεσημέρι;\nΠοιοι έφεραν την ευθύνη του γενικού συντονισμού της επιχείρησης;\nΤα “κενά” που υπάρχουν είναι αρκετά και ο καταιγισμός των πληροφοριών συνεχίζεται με τον ίδιο ρυθμό, δέκα περίπου ημέρες μετά το μοιραίο περιστατικό. Η Κορίνα, όπως συγκλίνουν τα μέχρι στιγμής δεδομένα, θα μπορούσε να μην έχει χάσει την ζωή της. Από την στιγμή που την έχασε όμως, δεν σημαίνει ότι για την υπόθεση της, τα ακριβή αίτια και οι συνθήκες του θανάτου της, δεν θα πρέπει να γίνουν γνωστά στην οικογένεια και τους οικείους της, αλλά και στην κοινή γνώμη. Για να αναπαυθεί εν ειρήνη η ψυχή της, κάποιοι πρέπει να κάνουν την δουλειά τους σωστά, ίσως και να χάσουν τον ύπνο τους. Διότι κάποιοι άλλοι, μάλλον δεν την έκαναν…\nΚορίνα Γαύδος Τροχαίο


Handelsblatt: Ελάφρυνση του χρέους δεν μπορεί να γίνει χωρίς βοήθεια από την Ευρώπη - Ειδήσεις - νέα - Το Βήμα Online\nHandelsblatt: Ελάφρυνση του χρέους δεν μπορεί να γίνει χωρίς βοήθεια από την Ευρώπη\n5 Απριλίου 2018, 08:15 Ενημερώθηκε: 5 Απριλίου 2018, 08:15\n«Ο Σολτς θα έπρεπε να πει την αλήθεια στους Γερμανούς όσον αφορά τη διάσωση της Ελλάδας», είναι ο τίτλος άρθρου της οικονομικής εφημερίδας Handelsblatt. Συγκεκριμένα ο δημοσιογράφος αναφέρει: «Από την πρώτη ημέρα που ανέλαβε, μια δυσάρεστη συζήτηση πλησιάζει όλο και περισσότερο τον Σολτς.\nΠώς να χειριστεί την ελάφρυνση του χρέους για την Αθήνα; Ενώ ο Βόλφγκανγκ Σόιμπλε το ανέβαλλε συνεχώς, ο Σολτς θα πρέπει να δώσει μια απάντηση. Αυτή ήταν η υπόσχεση προς την Ελλάδα.\nΈτσι ο Σολτς βρίσκεται ευθύς αμέσως σε μια επικίνδυνη κατάσταση. Από τη μια πλευρά πρέπει να τηρήσει διαφορετική στάση από τον Σόιμπλε σε ζητήματα ευρωπαϊκής πολιτικής. Αυτό περιμένει το SPD και αυτό περιμένει η Ευρώπη.\nΑπό την άλλη πλευρά το ζήτημα της ελάφρυνσης του χρέους στη Γερμανία είναι τόσο δημοφιλές όσο η επίσκεψη στον οδοντίατρο για τα παιδιά. AfD, FDP και CDU δεν θα μπορούσαν να φανταστούν καλύτερο πάτημα από έναν Σοσιαλδημοκράτη υπουργό Οικονομικών που το πρώτο που κάνει είναι να ανοίξει τις τσέπες για την Αθήνα» σχολιάζει ο αρθρογράφος.\nΓια την CDU/CSU το ΔΝΤ αποτελεί εγγύηση για να εφαρμόσει η Ελλάδα σκληρές μεταρρυθμίσεις, ως αντάλλαγμα για τα δισεκατομμύρια στήριξης. Η ειρωνεία είναι ότι το ΔΝΤ είναι αυτό που ζητά ιδιαίτερα μεγάλη ελάφρυνση χρέους, την οποία αρνείται το Χριστιανοδημοκρατικό κόμμα.\nΣε τέτοιες περιπτώσεις ο Σόιμπλε κατάφερνε κάθε φορά να ελίσσεται – αφήνοντας όμως πίσω του και καμένη γη. Ο Σολτς μπορεί τώρα να κάνει τη διαφορά εάν πει τρεις αλήθειες: η ελάφρυνση του χρέους θα κοστίσει στους φορολογούμενους.\n«Όλα αυτά δε σημαίνουν ότι θα πρέπει να δοθεί στην Αθήνα λευκή επιταγή» συμπεραίνει ο δημοσιογράφος της Handelsblatt. «Φυσικά και θα πρέπει η ελάφρυνση του χρέους να συνδέεται με μεταρρυθμίσεις.\nΑλλά το να συμπεριφέρεσαι λες και η διάσωση δεν κοστίζει τίποτα και η Ευρώπη δεν μπορεί να χειριστεί το πρόβλημα μόνη της έχει διπλό κόστος: αξιοπιστία και χρήματα φορολογούμενων».


Την Κυριακή ανοίγει και πάλι για να μας δεχθεί όλους το γήπεδο μας το AEL FC ARENA με τον νέο του χλοοτάπητα, ίσως έναν από τους καλυτέρους στην Ελλάδα.\nΜε προσωπική μου απόφαση έδωσα εντολή στους συνεργάτες μου:\n1. Να εισέρχονται δωρεάν όλα τα παιδιά κάτω των 12 ετών μόνο στην ανατολική κερκίδα (θύρες 3 έως 10).\n2. Να εισέρχονται δωρεάν οι ακαδημίες ποδοσφαίρου του Νομού Λάρισας στις θύρες 21 και 22 κατόπιν συνεννοήσεως με την ΠΑΕ και εφόσον παρουσιαστούν έγκαιρα έως τις 14:30 και συντεταγμένα συνοδεία των προπονητών τους φορώντας τις στολές ή τις φόρμες της ακαδημίας τους.\n3. Σε συνεργασία με τις δομές φιλοξενίας του Νομού Λάρισας να εισέρχονται δωρεάν όλοι οι πρόσφυγες ανεξαρτήτως φύλου και ηλικίας στο βόρειο πέταλο (θύρες 11-12-13) και σε όλα τα υπόλοιπα παιχνίδια Πρωταθλήματος και Κυπέλλου, πάντα κατόπιν συνεννόησης με την ΠΑΕ και με συντεταγμένη άφιξη έως τις 14:30.\n4. Να ανοίξει το πέταλο των οργανωμένων (θύρες 1-2-23) με γενική είσοδο 5€ σε όλα τα υπόλοιπα παιχνίδια Πρωταθλήματος και Κυπέλλου.\n5. Να οριστεί τιμή γενικής εισόδου στην ανατολική εξέδρα 10€ για τους ενήλικες ανεξαρτήτως φύλου και 5€ για τους εφήβους 13 έως 18 ετών.\n6. Στη δυτική κερκίδα οι τιμές παραμένουν αμετάβλητες (30€ και 60€ γενική είσοδος χωρίς άλλες κατηγορίες).\nΣας περιμένω όλους στο γήπεδο την Κυριακή για να συμπαρασταθούμε στους ποδοσφαιριστές και στους προπονητές μας και να διοργανώσουμε και να παρουσιάσουμε στην ελληνική κοινωνία μια τέλεια ποδοσφαιρική γιορτή.


Σύνδεσμος Ελλήνων Γουνοποιών»: Προτάσεις για στήριξη των επιχειρήσεων λόγω κορονοϊού – Sierafm\nΩς γνωστόν οι επιχειρήσεις μας ανήκουν στις πληττόμενες όπως και εκατοντάδες άλλες επιχειρήσεις εν μέσω της πανδημίας. Όμως στην πραγματικότητα ο κλάδος της γουνοποιίας είναι ένας κλάδος κλειστός λόγω των ιδιαίτερων χαρακτηριστικών ,ως προς την παραγωγή και την διάθεση των προϊόντων. (Με την εξαγωγική δραστηριότητα και τις μεταφορές σε μηδενικό επίπεδο πως θα μπορούσε αλλιώς να χαρακτηριστεί;) Ένας κλάδος με μεγάλη συμβολή στο εμπορικό ισοζύγιο με πάνω από 250 εκ. ευρώ εξαγωγές για το 2018.\nΠως θα μπορέσουν οι επιχειρήσεις να ανταπεξέλθουν στα σταθερά έξοδα ΔΕΗ, ενοίκια ,δόσεις δανείων κτλ.\n-μείωση και κάλυψη εργοδοτικών εισφορών σε περίπτωση επαναλειτουργίας των επιχειρήσεων για 12 μήνες,\n-έκπτωση 50% σε όλες τις μεταποιητικές μονάδες σε ρεύμα και τηλέφωνο και δημοτικά τέλη,


Αντί να απλώνετε στην επιδερμίδα σας μάσκες ομορφιάς από φρέσκα υλικά, αρχίστε να τις καταναλώνετε\nΓΡΑΦΕΙ: ΔΩΡΑ ΜΑΣΤΟΡΑ\nΤο μπρόκολο είναι εξαιρετική πηγή βιταμίνης C και αυτό σημαίνει ότι απολαμβάνοντάς το καθημερινά, θα έχετε μια επιπλέον προστασία απέναντι στις ελεύθερες ρίζες, που είναι ο κύριος λόγος για την πρόωρη γήρανση της επιδερμίδας. Το μπρόκολο, παράλληλα, θα ενισχύσει το ανοσοποιητικό σας σύστημα.\nΤα αυγά περιέχουν βιοτίνη, η οποία είναι εξαιρετικά ευεργετική για την υγεία των νυχιών, των μαλλιών και του δέρματος. Μην τα αφήνετε για κανένα λόγο έξω από την διατροφή σας.\nΈχει υπέροχο χρώμα και τέλειο χυμό. Το grapefruit περιέχει σε μεγάλο ποσοστό λυκοπένη, η οποία έχει αποδειχθεί από πολλές έρευνες ότι συνεισφέρει στην ομοιόμορφη και απαλή όψη της επιδερμίδας. Η λυκοπένη είναι, επίσης, ένα από τα πιο ισχυρά αντιοξειδωτικά καροτονοειδή. Λυκοπένη περιέχουν, ακόμα, οι τομάτες, τα καρότα και οι κόκκινες πιπεριές.\nΟ σολωμός, πλούσιος σε καλά Ωμέγα3 λιπαρά, θρέφει σε βάθος τα κύτταρα προσφέροντας ίαση στις φλεγμονές που υπάρχουν σε όλο το σώμα, καταπολεμά την ακμή και διατηρεί την επιδερμίδα σφριγηλή και νεανική.\nΤο σπανάκι, που είναι στα καλύτερά του τον χειμώνα, είναι ένα ακόμα μυστικό για τέλεια επιδερμίδα, αφού περιέχει βιταμίνη Α και σίδηρο - δηλαδή ό,τι χρειάζεστε για δυνατά νύχια και μαλλιά.\nΤο ρόδι είναι μία ακόμα άριστη επιλογή για τον εμπλουτισμό της διατροφής σας, καθώς είναι πλούσιο σε βιταμίνη C και αντιοξειδωτικά, τα οποία καταπολεμούν τις ελεύθερες ρίζες. Το ρόδι περιέχει ακόμα μια ειδική, φαινολική ένωση, η οποία έχει αποδειχθεί ότι ενισχύει την παραγωγή κολλαγόνου.\nΤο κακάο είναι ένας ακόμα μεγάλος σύμμαχος της επιδερμίδας σας, αφού περιέχει φλαβονόλες, οι οποίες έχουν αποδειχθεί ότι είναι σημαντικά αντιοξειδωτικά. Πίνοντας ένα φλιτζάνι κακάο καθημερινά θα έχετε ολοένα πιο απαλή, λεία επιδερμίδα.\nΤα ασιατικά φασολάκια σόγιας Edamame, όπως και τα άλλα προϊόντα σόγιας, έχει αποδειχθεί ότι προσφέρουν σημαντικά στην ενίσχυση παραγωγής κολλαγόνου καθώς είναι πλούσια σε ισοφλαβόνες. Ταυτόχρονα είναι εξαιρετικά νόστιμα και τρώγονται και σαν σνακ.\nΤο σέλερι μπορεί να συγκρατήσει την υγρασία στην επιδερμίδα απογειώνοντας την ελαστικότητά της. Ένα, ακόμα, από τα μεγάλα του πλεονεκτήματα είναι ότι βοηθά στην καταπολέμηση των βακτηρίων στην περιοχή του στόματος. Μασώντας ένα κομμάτι σέλερι, είστε σίγουρες ότι έχετε ευχάριστη αναπνοή.\nΈνα λαχανικό, επιπλέον, που φροντίζει σημαντικά είναι το αντιοξειδωτικό κόκκινο λάχανο, που θα αποτρέψει την εμφάνιση δυσχρωμιών στην επιδερμίδα ενώ με την βιταμίνη C που περιέχει θα εντείνει την φυσική λάμψη και την φωτεινότητα του δέρματος.


''The New Daily Mail'': ΦΕΡΧΟΦΣΤΑΤ: ΕΥΚΑΙΡΙΑ ΓΙΑ ΣΤΕΝΟΤΕΡΗ ΠΡΟΣΕΓΓΙΣΗ ΤΩΝ ΚΡΑΤΩΝ-ΜΕΛΩΝ ΤΗΣ Ε.Ε. ΤΟ BREXIT\nΦΕΡΧΟΦΣΤΑΤ: ΕΥΚΑΙΡΙΑ ΓΙΑ ΣΤΕΝΟΤΕΡΗ ΠΡΟΣΕΓΓΙΣΗ ΤΩΝ ΚΡΑΤΩΝ-ΜΕΛΩΝ ΤΗΣ Ε.Ε. ΤΟ BREXIT\nΕυκαιρία για την Ε.Ε. να προχωρήσει σε μεταρρυθμίσεις και να αποτρέψει μια περαιτέρω κατάρρευση των σχέσεων μεταξύ των κρατών–μελών χαρακτήρισε το Brexit ο ευρωβουλευτής Γκι Φερχόφστατ, υπεύθυνος του Eυρωκοινοβουλίου για τη διαπραγμάτευση αποχώρησης του Ηνωμένου Βασιλείου από την Ευρωπαϊκή Ένωση Ο πρώην πρωθυπουργός του Βελγίου ανέφερε πως η εκλογή του Ντόναλντ Τραμπ στην προεδρία των Ηνωμένων Πολιτειών της Αμερικής και η στροφή της Ουάσιγκτον προς τον προστατευτισμό αποτελεί μια προειδοποίηση για την Ε.Ε..\n«Η συζήτηση για το Brexit είναι μια καλή ευκαιρία όχι μόνο να συζητήσουμε και να διαπραγματευτούμε μια νέα συμφωνία, μια νέα εταιρική σχέση με την Βρετανία, αλλά παράλληλα να καθορίσουμε ότι τώρα είναι η στιγμή για να αποκτήσουμε μια πραγματική κυβέρνηση στην Ευρώπη», επισήμανε ο Φέρχοφστατ σε συνέντευξη που παραχώρησε στο πρακτορείο ειδήσεων Reuters, από την Νέα Υόρκη όπου βρίσκεται για την προώθηση του νέου του βιβλίου που φέρει τον τίτλο: «Η τελευταία ευκαιρία της Ευρώπης». Το Ανώτατο Δικαστήριο της Βρετανίας αναμένεται σήμερα Τρίτη να ανακοινώσει την απόφασή του για το αν η Μέι μπορεί να ξεκινήσει τη διαδικασία του Brexit χωρίς τη συγκατάθεση του κοινοβουλίου.\nΟ Φέρχοφστατ υποστήριξε ότι είναι «πολύ νωρίς» για να υποθέσει κανείς την επίδραση που θα έχει το Brexit στην Βρετανία ή στο Σίτι του Λονδίνου. «Είναι σαφές ότι η μετάβαση χρειάζεται να είναι χρονικά περιορισμένη. Έχω δει προσωρινές καταστάσεις να διαιωνίζονται», δήλωσε προσθέτοντας: «Αυτό που είναι πολύ πιο σημαντικό είναι μια ξεκάθαρη ενεργοποίηση του άρθρου 50, μια σαφής πρόταση της βρετανικής κυβέρνησης και πώς εκείνοι βλέπουν την εταιρική σχέση στο μέλλον». «Πρέπει να δούμε αν θα ζητήσουμε σύναξη μιας συμφωνίας ελεύθερου εμπορίου. Μπορεί να είναι κάτι διαφορετικό», σημείωσε. Υπογράμμισε ακόμη πως «πρέπει να καταλήξουμε πριν τις ευρωεκλογές του 2019», επαναλαμβάνοντας ότι η Βρετανία δεν θα είναι σε θέση να επιλέξει πολιτικές που θα της επιτρέπουν να έχει καλύτερη τύχη όντας εκτός της Ένωσης, από το να είναι πλήρες μέλος αυτής. Η Ευρώπη θα πρέπει να δημιουργήσει μια πολιτική και αμυντική ένωση και να ενοποιήσει την κοινή της αγορά με περισσότερες βιομηχανίες και τομείς υπηρεσιών, κατέληξε.


ETERNITY: Ο κ. Παπαδήμος να ετοιμάζεται να επιστρέψει σπίτι του\nΑν αυτά συνιστούν κυβερνητικό έργο, θα μπορούσαμε να φωνάξουμε πίσω τον Γιώργο Παπανδρέου.\nΑλλά ας αφήσουμε το πικρό χιούμορ. Από την αρχή φάνηκε δυστυχώς, ότι ο κ. Παπαδήμος δεν κατέχει το άθλημα. Με το που πήρε την εντολή θα μπορούσε να έχει κερδίσει τις εντυπώσεις. Απαιτώντας την δημιουργία ενός μικρού και ευέλικτου τεχνοκρατικού σχήματος με συμβολική συμμετοχή, των κομμάτων.\nΗ εντολή της κυβέρνησης του είναι σαφής. Να εφαρμόσει τα συμφωνηθέντα της 26ης Οκτωβρίου. Αν το PSI χάσει τον εθελοντικό του χαρακτήρα, (κάτι που θα γνωρίζουμε ως το τέλος Ιανουαρίου), ή αν απαιτηθούν μέτρα για το 2012, ανεξαρτήτως, όπως διαφαίνεται, με την νέα δανειακή σύμβαση, η κυβέρνηση έχει νομοτελειακά απωλέσει λόγο ύπαρξης. Καλό θα είναι να πάει σπίτι της και να αφήσει την εξουσία σε ένα σχήμα με ουσιαστική λαϊκή νομιμοποίηση που θα διαχειριστεί τις αποφάσεις για το μέλλον του τόπου\nΑναρτήθηκε από eternity 21 στις 2:15 μ.μ.


Κοινωνικό δράμα στον Δημοτικό Κινηματογράφο Τρικάλων | Δήμος Τρικκαίων\nΚοινωνικό δράμα στον Δημοτικό Κινηματογράφο Τρικάλων\nΑρχικήΕκδηλώσειςΚινηματογραφικές προβολέςΚοινωνικό δράμα στον Δημοτικό Κινηματογράφο Τρικάλων\n23/1/2020 - 29/1/2020\nO Ρίκι, η Άμπι και τα δύο τους παιδιά ζουν στο Νιουκάστλ. Παρόλο που δουλεύουν όλο και περισσότερες ώρες, όλο και πιο σκληρά, συνειδητοποιούν ότι ποτέ δεν θα αποκτήσουν το δικό τους σπίτι. Όταν προκύπτει μια χρυσή ευκαιρία, η Άμπι πουλάει το αυτοκίνητό της και ο Ρίκι αγοράζει ένα ολοκαίνουριο φορτηγάκι για να δουλέψει ως αυτοαπασχολούμενος μεταφορέας.\nΣκηνοθέτης: Κεν Λόουτς\nΔιάρκεια:101, Χώρα:Ην. Βασίλειο, Γαλλία, Βέλγιο\nΈνα εξαιρετικό δράμα πάνω στη σύγχρονη καθημερινότητα με σωστά δομημένους χαρακτήρες, που μάλιστα ερμηνεύονται από ερασιτέχνες ηθοποιούς. Άγγελος Πολύδωρος myFILM.gr\nΤο είδος της κοινωνικής ταινίας έχει βρει εδώ και πολλά χρόνια τον καλύτερο εκπρόσωπο του στον Κεν Λόουτς. Ευτυχώς που δεν απουσιάζουμε! Αχιλλέας Βασιλείου Cinepivates


Η United Airlines έχει προγραμματίσει την τελευταία πτήση του Boeing 747-400\nΗ United Airlines έχει προγραμματίσει την τελευταία πτήση του Boeing 747-400. Θα είναι στη γραμμή Σαν Φρανσίσκο - Χονολουλού.\nBy Σορίν Ρούσι On 17 Οκτ 2017\nΔεν αποτελεί πλέον καινοτομία ότι όλο και περισσότερες αεροπορικές εταιρείες εγκαταλείπουν τα αεροσκάφη Boeing 747-400. Στις περισσότερες περιπτώσεις επικαλείται τις περισσότερες φορές τον οικονομικό λόγο.\nΤα αεροσκάφη μεγάλων αποστάσεων με δύο κινητήρες κερδίζουν έδαφος έναντι των 2κινητήρων. Και είναι φυσικό! Η κατανάλωση καυσίμου είναι χαμηλότερη για 4 κινητήρες. Και η οικονομική αναλογία στην καρέκλα είναι καλύτερη.\nΗ τελευταία πτήση με Boeing 747-400\nΗ United Airlines, μία από τις μεγαλύτερες αεροπορικές εταιρείες στον κόσμο, ανακοίνωσε την ημερομηνία της τελευταίας πτήσης που εκτελούσε το Boeing 747-400. Θα είναι στις 7 Νοεμβρίου 2017, στη γραμμή Σαν Φρανσίσκο - Χονολουλού.\nΕίναι μια επανέκδοση του πρώτου τζάμπο τζετ που λειτουργεί από την Continental Airlines. Το 1970, λειτούργησε από τη βάση του Σαν Φρανσίσκο μέχρι το αεροδρόμιο Honolulu-Daniel K. Inouye. Για να ξαναζήσουν την ατμόσφαιρα των τελευταίων 47 χρόνων, οι αεροσυνοδοί θα φορέσουν τις συγκεκριμένες στολές εκείνης της περιόδου.\nΗ Γιουνάιτεντ αποφάσισε να μην πουλήσει τις θέσεις στο επάνω κατάστρωμα, δίνοντας στους επισκέπτες την ευκαιρία να δοκιμάσουν αυτόν τον εμβληματικό χώρο.\nΠροηγουμένως, η τελευταία διεθνής πτήση με 747-400 θα πραγματοποιηθεί στις 29 Οκτωβρίου, στο δρομολόγιο Σεούλ - Σαν Φρανσίσκο!\nΤο αεροσκάφος Boeing 747-400 θα αντικατασταθεί με το νέο Boeing 777-300ER. Μπορούν να μεταφέρουν έως και 366 επιβάτες σε διάταξη 3 θέσεων.\nΑντίο Βασίλισσα του Ουρανού!\n747-400BoeingΧονολουλούΣαν Φρανσίσκοενωμένες αερογραμμές\nΒουκουρέστι - Αθήνα και Κλουζ-Ναπόκα - Αθήνα με Wizz Air, από 25 Μαρτίου 2018\nΒίαια προσγείωση στο Δουβλίνο λόγω του τυφώνα Οφηλία (Βίντεο)


*** ΞΕΝΟΔΟΧΕΊΑ DAS GASTEHAUS DER ELB LOUNGE, ΑΜΒΟΎΡΓΟ ***\nΤο Das Gastehaus Der Elb Lounge Ξενοδοχείο είναι σε εμπορική περιοχή του Αμβούργου περίπου 25-λεπτά με τα πόδια από Εμπορικό κέντρο Elbe και διαθέτει υποαλλεργικά δωμάτια και βεράντα στην ταράτσα.\nΤο κατάλυμα είναι 8 χλμ μακριά από Altonaer Museum .\nΤα μοντέρνα δωμάτια διαθέτουν καλωδιακή τηλεόραση, κουζίνα, γκαρνταρόμπα, σίδερο και σιδερώστρα και ψηλή οροφή. Όλα τα μπάνια διαθέτουν ντους, σεσουάρ και μεγάλες πετσέτες μπάνιου.\nΗ κατάλληλη τοποθεσία του ξενοδοχείου δίνει πρόσβαση στο Finkenwerder αεροδρόμιο 10 λεπτά με αυτοκίνητο.\nBuch-Ein-Bett Hostel Αμβούργο\nLiteiny 51 2*, Αγία Πετρούπολη\nDomina Prestige 5*, Αγία Πετρούπολη\nThe Z 3*, Λίβερπουλ\nDeniz 2*, Άγκυρα\nAllen 3*, Γκέτεμποργκ\nCheerfulway Cerro Atlantico 3*, Αλμπουφέιρα\nAachen 3*, Λίβερπουλ\nEl Faro 3*, Μαρμπέλλα\nRoyal Tennis Club, Μαρμπέλλα\nSergah 4*, Άγκυρα\nA Casa Di Gio, Μπολόνια\nEtap Altinel 5*, Άγκυρα\nSignature Living At Matthew Street, Λίβερπουλ


Ο ελληνικός στρατός, με πολιτική απόφαση είναι στην πρώτη γραμμή και όχι στα υπόγεια του Κολωνακίου.\n12/03/2018 - 18:29μμ\nΑπό το 2015, ο ελληνικός στρατός με πολιτική απόφαση υπερασπίζεται την πατρίδα ευρισκόμενος στην πρώτη γραμμή. Ο ελληνικός στρατός δεν υποχωρεί, οι έλληνες αξιωματικοί και στρατιώτες δεν φοβούνται, δεν κρύβονται σε ναυστάθμους ή σε φυλάκια. Υπερασπίζονται τα ελληνικά σύνορα με κάθε τρόπο.\nΔεν υποχωρούν ούτε στον Έβρο, ούτε στα Ίμια. Όπως γίνεται πλέον αντιληπτό με κάθε τρόπο. Και έχουν την πλήρη πολιτική κάλυψη για τις ενέργειές τους.\nΦυσικά, επίορκοι υπήρχαν και πιθανόν να υπάρχουν. Οι όποιοι επίορκοι όμως είναι πλέον κρυμμένοι πίσω από τα σκέλια βρώμικων πολιτικών με τους οποίους συμπορεύονταν τόσα χρόνια, εις βάρος του έθνους.\nΠέραν λοιπόν από τις ευχές όλων μας τόσο οι αξιωματικοί μας που κρατούνται όμηροι στις τουρκικές φυλακές, όσο και οι ήρωες που περιπολούν από αέρος και θάλασσας στο Αιγαίο, μας κάνουν υπερήφανους και αποτελούν το μεγαλύτερο ράπισμα σε αυτούς ελάχιστους που στο παρελθόν μόλυναν το εθνόσημο κρυμμένοι σε υπόγεια του Κολωνακίου, συνυπογράφοντας επαίσχυντες συμφωνίες παρέα με τους πολιτικούς τους προϊσταμένους.


Ιρλανδία-Covid-19: Ξεκίνησαν οι εμβολιασμοί, με πρώτη μια 79χρονη γυναίκα | BriefingNews\nΗ Άννι Λιντς έγινε το πρώτο πρόσωπο στην Ιρλανδία που έκανε το εμβόλιο, στο Νοσοκομείο Σεντ Τζέιμς. Σήμερα εμβολιάστηκαν επίσης γιατροί, νοσηλευτές και ασθενείς σε τέσσερα νοσοκομεία της χώρας.\n«Σήμερα είναι μια καινούρια μέρα. Σηματοδοτεί ένα νέο κεφάλαιο στον αγώνα μας», είπε ο υπουργός Υγείας Στίβεν Ντόνελι μιλώντας στον ραδιοφωνικό σταθμό RTE. Όπως διευκρίνισε, η κυβέρνηση αναμένει ότι θα εμβολιαστούν και οι 75.000 άνθρωποι που ζουν ή εργάζονται σε οίκους ευγηρίας καθώς και δεκάδες χιλιάδες γιατροί και νοσηλευτές μέχρι τα τέλη Φεβρουαρίου.


Ζώδια: Τι θα φέρει η εβδομάδα από 16/12 έως 22/12 - Peoplegreece.com\nΖώδια: Τι θα φέρει η εβδομάδα από 16/12 έως 22/12\nΟι κοινωνικές διεκδικήσεις βρίσκονται ξανά στο προσκήνιο, ενώ οι πολιτικές αντιπαραθέσεις κορυφώνονται φορτίζοντας με ακόμα μεγαλύτερη ένταση τις ημέρες που ακολουθούν.\nΗ εβδομάδα επιτρέπει επαγγελματικές κινήσεις και σχεδιασμούς που θα φέρουν άμεσα αποτελέσματα στις επιδιώξεις σας. Αισθηματικά όμως είστε εκτεθειμένοι και πρέπει να είστε προσεκτικοί, ιδιαίτερα αν αντιμετωπίζετε άρνηση ή εμπόδια. Παραδεχτείτε τυχόν λάθη σας και μην επιτρέπετε στον εαυτό σας να τα επαναλαμβάνει. Προσοχή στην οδήγηση και στις ξαφνικές ανατροπές σχεδίων.\nΤΙΡ: Δώστε σημασία σε εκείνους που σας αγαπούν και σας συμβουλεύουν.\nΑσχοληθείτε με τα οικονομικά και τα πρακτικά θέματα. Να είστε σαφείς στα λόγια και στις επιδιώξεις σας. Απομονώστε ό,τι ενέχει κίνδυνο παρεξηγήσεων. Εξωτερικεύστε την υπομονή και την επιμονή σας και υπερασπιστείτε τους άλλους που βρίσκονται στο περιβάλλον σας. Η σωματική και ψυχική σας κούραση χρειάζονται προσοχή, γι’ αυτό αποφύγετε να ανοίξετε νέα μέτωπα.\nΤΙΡ: Φανείτε περισσότερο διπλωμάτες και ευέλικτοι στα οικονομικά σας.\nΠιο αισιόδοξοι από τις προηγούμενες εβδομάδες και πιο ενισχυμένοι απέναντι στα γεγονότα. Ιδιαίτερα όσοι πήρατε το μάθημά σας σχετικά με τις ανθρώπινες σχέσεις, υπολογίζετε περισσότερο τις ευαισθησίες των άλλων και φέρεστε ανάλογα. Οικονομικά τείνει να διευθετηθεί ένα θέμα που σας θορύβησε, αλλά οφείλετε να είστε προσεκτικοί στις οποιεσδήποτε συμφωνίες σας. Διεκδικήστε τα δικαιώματά σας διπλωματικά και μεθοδικά.\nΤΙΡ: Χρησιμοποιήστε ωφέλιμα το χρόνο.\nΦροντίστε να κλείσετε όσο το δυνατόν περισσότερα από τα ανοιχτά σας μέτωπα. Επίσης μην ξοδεύετε άσκοπα τις δυνάμεις και την ενέργειά σας, καθώς θα τα χρειαστείτε και τα δύο τον επόμενο μήνα. Η εβδομάδα είναι θετική για τα αισθηματικά σας, ιδιαίτερα για όσους από εσάς έχουν ενθουσιαστεί από μια νέα γνωριμία. Η οικογένεια και οι ανάγκες της θα σας απασχολήσουν και μερικές φορές θα αναγκαστείτε να προσαρμόσετε το πρόγραμμά σας.\nΤΙΡ: Γίνετε περισσότερο ευέλικτοι στις σχέσεις σας με τους άλλους.\nΚάντε τις κινήσεις που θέλετε στην εργασία και δώστε τον καλύτερό σας εαυτό σε ό,τι πιστεύετε πως θα σας φανεί χρήσιμο στους επόμενους μήνες. Η εβδομάδα δεν ευνοεί αλλαγές στην καθημερινότητά σας, ούτε τις συνηθισμένες σας αντιπαραθέσεις με όσους δεν εκτιμάτε αλλά είστε αναγκασμένοι να συναναστρέφεστε στις δραστηριότητές σας. Στα αισθηματικά έχετε υπομονή όταν ο σύντροφός σας ασχολείται με τις δικές του υποχρεώσεις.\nΤΙΡ: Τολμήστε μικρές παραχωρήσεις που θα σας φανούν χρήσιμες στο μέλλον.\nΑδιαφορήστε λίγο για αυτά που δεν μπορείτε να διορθώσετε, καθώς η εβδομάδα δεν επιτρέπει αλλαγές στην καθημερινότητα αλλά και στον τρόπο με τον οποίο εκφράζετε τις επιθυμίες σας. Αισθηματικά ευνοείστε εσείς που θέλετε να λήξετε μια κατάσταση που σας ταλαιπώρησε με τις αμφιταλαντεύσεις της. Προσοχή στα οικονομικά και στα επικείμενα έξοδά σας, λόγω των εορτών που πλησιάζουν.\nΤΙΡ: Γίνετε περισσότερο εξωστρεφείς στο κοινωνικό σας περιβάλλον.\nΌλοι γύρω σας προθυμοποιούνται να σας εξυπηρετήσουν, γι’ αυτό προσπαθήστε να τελειώσετε με υποχρεώσεις και εκκρεμότητες που σας ταλαιπωρούν. Αισθηματικά φαίνεται ότι κάποια αδιέξοδα βρίσκουν σταδιακά τη λύση τους και κάποιες καταστάσεις αποφορτίζονται από την ένταση που τις προκάλεσε. Ηρεμήστε, ασχοληθείτε με αυτά που πρέπει να κάνετε και δώστε ευκαιρίες στον εαυτό σας να έρθει και πάλι στο προσκήνιο.\nΤΙΡ: Προβάλετε τα καλά στοιχεία του χαρακτήρα σας.\nΟικονομικά φαίνεται να εξελίσσονται οι υποθέσεις σας ικανοποιητικά, αλλά χρειάζονται ακόμα προσπάθεια και εποπτεία εκ μέρους σας. Μπορείτε να διαχειριστείτε επικερδέστερα τα χρήματα και την περιουσία σας, αλλά φροντίστε να μην είστε ανυπόμονοι. Επιμεληθείτει την υγεία σας και τη διατροφή σας. Οι συλλογικές προσπάθειες αποκτούν κίνητρο για να λειτουργήσουν και φαίνεται ότι έχετε σημαντική συμβολή σε αυτό.\nΤΙΡ: Η οικογένεια σάς στηρίζει στις αποφάσεις σας.\nΕίναι μια περίοδος που σας ωθεί να είστε περισσότερο δημιουργικοί και τολμηροί. Επωφεληθείτε από τις ευκαιρίες που θα παρουσιαστούν και κρατήστε ανέπαφες τις περιοχές δράσης σας. Επίσης εμπιστευτείτε τις δυνάμεις σας και μη θεωρείτε ότι οι άλλοι λειτουργούν αμερόληπτα. Αισθηματικά όμως φανείτε συντηρητικοί καθώς, αν λειτουργήσετε διαφορετικά, το θερμόμετρο της έντασης θα ανέβει και θα προκαλέσει ανεξέλεγκτους πυρετούς.\nΤΙΡ: Φροντίστε για τις λεπτομέρειες ενός ταξιδιού ή μιας μετακίνησης.\nΕίστε από εκείνους που δεν πιστεύουν στις αλλαγές, αλλά αυτή την εβδομάδα θα αναγκαστείτε να σκεφτείτε κάποιες σε ορισμένους πρακτικούς τομείς. Επαγγελματικά θα δυσκολευτείτε να βρείτε το δίκιο σας, ιδιαίτερα όσοι από εσάς λειτουργείτε από θέσεις-κλειδιά. Προσαρμοστείτε στις ισχύουσες συνθήκες και περιμένετε πιο κατάλληλη εποχή για να δράσετε.\nΤΙΡ: Φανείτε συντηρητικοί όσον αφορά στα οικονομικά σας.\nΜπορείτε να υποστηρίξετε αποτελεσματικά τις ιδέες σας, αλλά δύσκολα θα βρείτε ανθρώπους πρόθυμους να λειτουργήσουν όπως θέλετε ή όπως έχετε συμφωνήσει μαζί τους. Αισθηματικά η εβδομάδα δεν προσφέρεται για νέες γνωριμίες. Φροντίστε να μην έχετε μεγάλες προσδοκίες σε αυτό τον τομέα και μην ξοδεύεστε άσκοπα. Ασχοληθείτε με ό,τι έχετε αφήσει σε εκκρεμότητα, δείτε ανθρώπους, επικοινωνήστε, διασκεδάστε, αλλά χωρίς μεγάλες προσδοκίες.\nΤΙΡ: Ασχοληθείτε με την οικογένεια και εκείνους που σας κάνουν χαρούμενους.\nΟ Άρης στο ζώδιό σας φαίνεται να ρυθμίζει τη συμπεριφορά σας και να σας εκθέτει στο περιβάλλον σας, περισσότερο από όσο θέλετε ή έχετε συνηθίσει μέχρι τώρα. Αυτό σημαίνει ότι πρέπει να πάρετε κάποιες αποφάσεις, τόσο στα επαγγελματικά όσο και στα οικονομικά σας, για να μπορέσετε να ανταποκριθείτε στην εικόνα και στη θέση σας. Αισθηματικά μη γίνεστε εριστικοί από ανασφάλεια και μην πληγώνετε με τον εγωισμό σας.\nΤΙΡ: Βελτιώστε τις σχέσεις σας και μην αντιδράτε στο παραμικρό.\nΕΒΔΟΜΑΔΙΑΙΕΣ ΠΡΟΒΛΕΨΕΙΣ ΖΩΔΙΑ ΚΩΣΤΑΣ ΛΕΦΑΚΗΣ


Η Πρωτοβουλία Δημοτών Δήμου Αγίου Νικολάου παρουσιάζει τις θέσεις της. - fonien.gr\nΗ Πρωτοβουλία Δημοτών Δήμου Αγίου Νικολάου παρουσιάζει τις θέσεις της.\nαπό fonien.gr δημοσιεύθηκε 13.02.2014 - 09:55\nΜετά την πρώτη συνάντηση της Πρωτοβουλίας Δημοτών Δήμου Αγίου Νικολάου στις 5/2/2014 στο Επιμελητήριο Λασιθίου συγκροτήθηκε προσωρινή γραμματεία με 13 μέλη που ανέλαβε να ετοιμάσει και να δώσει προς διαβούλευση βασικές θέσεις της πρωτοβουλίας για τομείς της δημοτικής δραστηριότητας. Η διαβούλευση στη βάση αυτών των εισηγήσεων αυτή θα γίνει πράξη σε ανοιχτή εκδήλωση που θα πραγματοποιηθεί την Τετάρτη 19/2 στο κινηματοθέατρο ΡΕΞ στον Άγιο Νικόλαο στις 6.30 το απόγευμα. Στη συνάντηση αυτή καλούνται οι δημότες να συμμετάσχουν ενεργά στη συζήτηση για να συνδιαμορφώσουμε και να συναποφασίσουμε τις βασικές θέσεις της πρωτοβουλίας δημοτών.\nΠΡΟΗΓΟΥΜΕΝΟ Παγκόσμια ημέρα Ραδιοφώνου σήμερα\tΕΠΟΜΕΝΟ Η πατρίδα σε …καλεί.\tΣΧΕΤΙΚΑ ΑΡΘΡΑ


Στο τέταρτο έτος της 98ης Ολυμπιάδας ( 385/4 π.Χ.), οι Πάριοι, Έλληνες ιωνικής καταγωγής από το νησί της Πάρου του Αιγαίου, μετά από πρόσκληση του τυράννου των Συρακουσών Διονυσίου του Πρεσβύτερου, ίδρυσαν στο Hvar την πόλη της Φάρου, στον βαθύτερο κόλπο της βόρειας πλευράς του νησιού. Η ιδέα του Διονυσίου, του ιδρυτή της Ίσσας, της πρώτης ελληνικής αποικίας στην Αδριατική, ήταν να προνοήσει για μια βάση κατάλληλη για περαιτέρω στρατιωτική και εμπορική επέκταση, απόλυτα εξαρτημένη από τις Συρακούσες, τη μητρόπολή της.\nΗ Φάρος ήταν σημαντική αγροτική αποικία. Η κτηματολογική κατανομή της εύφορης πεδιάδας Stari Grad είναι από μόνη της ένα μνημείο. Στην πραγματικότητα το Hvar διαθέτει τη μεγαλύτερη εύφορη έκταση μεταξύ των νησιών της Αδριατικής. Αυτός είναι πιθανώς ένας από τους λόγους για τους οποίους το Hvar επιλέχθηκε για την εγκατάσταση των Παριανών, ο οποίος σε συνδυασμό με το κλίμα και τα άφθονα τρεχούμενα νερά έκανε το Hvar ιδανικό για γεωργική ανάπτυξη.\nΟι διοργανωτές του εποικισμού μοίρασαν τη γη ίσα μεταξύ των εποίκων – σε μερικές εκατοντάδες οικογένειες - σε ίσα ορθογώνια αγροτεμάχια εύφορης γης (χώρες). Για να το επιτύχουν αυτό χρησιμοποίησαν απλά εργαλεία, μεταξύ άλλων groma (ένα όργανο με το οποίο σχεδιάζει κανείς ευθείες γραμμές και ορθές γωνίες και το όνομά του προέρχεται από το ελληνικό «γνώμων», που σημαίνει κανόνας/αρχή ) και kalamos (=καλάμι ή ξύλινη ράβδο για να μετρά κανείς μήκος, ίσο με ~ 3 μ. σε σημερινές μονάδες μέτρησης). Με αυτά τα μέσα χώρισαν την πεδιάδα σε ορθογώνια αγροτεμάχια ίσου μεγέθους 905 x 181 μ. ή αλλιώς- σύμφωνα με τα μέτρα τους- 5 x 1 στάδια (16 εκτάρια). Υπήρχαν 73 αγροτεμάχια στον κάμπο. Σκάλισαν επίσης πέτρες ορίων, που έφεραν τα ονόματα των ιδιοκτητών των αγροτεμαχίων. Οι διαδρομές μεταξύ των αγροτεμαχίων μετρήθηκαν ξεχωριστά και κατεγράφησαν ως ιδιοκτησία της πόλης. Το κύριο μέρος από το οποίο ξεκινούσαν τις μετρήσεις είναι ο ομφαλός (βρίσκεται σήμερα στο δρόμο που συνδέει το Stari Grad με τη Vrboska, πολύ κοντά στην αρχή του αθλητικού αεροδρομίου).\nΑπό τον ομφαλό, όλες οι χώρες μπορούσαν να ειδωθούν με τον καλύτερο τρόπο. Μεταξύ αυτών των αγροτεμαχίων υπήρχαν δρόμοι που οδηγούσαν στην πόλη και διακρίνονται ακόμη και σήμερα, όπως και οι ξερολιθιές που δηλώνουν τα σύνορα των οικοπέδων. Αυτά τα αγροτεμάχια μπορεί κάποιος να τα διακρίνει μέσω δορυφορικής φωτογραφίας, πράγμα που δεν συμβαίνει σε κανέναν άλλο ελληνικό οικισμό ή αποικία με έναν τόσο εντυπωσιακό τρόπο.\nΑυτή η ευκρίνεια στην επιφάνεια της γης οφείλεται όλη στα έργα των ανθρώπων που εκμεταλλεύονταν τα αγροτεμάχια, που από τα αρχαία χρόνια είχαν οριοθετήσει τη γη τους με πολλές ξερολιθιές, διαφόρων διαστάσεων. Μερικές από αυτές είναι απλά κοινοί φράχτες ανάμεσα σε δύο χωράφια, ενώ άλλες (κυρίως εκείνες που χτίστηκαν με βάση τα σχέδια των Ελλήνων που επιθεωρούσαν τις εργασίες) είναι πολύ ευρείες και έχουν επίσης χρησιμοποιηθεί ως δρόμοι. Εκτός από αυτές, υπάρχουν και διάσπαρτες πολλές καλύβες χτισμένες με ξερολιθιά, γνωστές ως δείκτες απόστασης. Ορισμένα στοιχεία της ανασκαφής κοντά στο Stari Grad υποδεικνύουν ότι ένα μέρος του πληθυσμού ζούσε επίσης στην πεδιάδα.\nΑν και το έδαφος είναι εύφορο, το μεσογειακό κλίμα με τη μέτρια βροχόπτωσή του είναι η αιτία της συχνής λειψυδρίας και ο λόγος για τον οποίο σε όλη την περιοχή υπάρχουν πάρα πολλές μικρές ή μεγάλες δεξαμενές για τη συλλογή και διατήρηση των όμβριων υδάτων, οι οποίες ως επί το πλείστον έχουν κατασκευαστεί υπογείως.\nΈνα από τα αρχαία πηγάδια ανακαλύφθηκε το 2009 στο νότιο τείχος της αρχαίας ελληνικής πόλης - κοντά στον παλιό δρόμο από το Stari Grad προς το Hvar. Αυτό υπολογίζεται ότι κατασκευάστηκε τον 4ο αι. π.Χ. περίπου, πιθανότατα για στρατιωτικούς σκοπούς. Κατά τη διάρκεια της ρωμαϊκής περιόδου στην πεδιάδα του Stari Grad κατασκευάστηκαν πολλές δεξαμενές, μερικές από τις οποίες χρησιμοποιούνται ακόμα. Η διαχείριση του νερού στην αρχαιότητα περιλάμβανε επίσης τον έλεγχο του ρεύματος Pharion.\nΗ αφθονία των ρευμάτων και πηγών κατά την αρχαιότητα υποδηλώνει μεγάλες ποσότητες υπόγειων υδάτων. Οι καλλιέργειες του κάμπου πιθανότατα αρδεύονταν μέσω φρεατίων, πηγών, καθώς και από βρόχινο νερό που συλλεγόταν στις δεξαμενές. Υποτίθεται ότι δεν υπήρχε ανάγκη για άρδευση από τον ποταμό ή -για να διατυπωθεί διαφορετικά- τα κανάλια δεν χρησιμοποιούνταν για άρδευση αλλά αντίθετα για αποστράγγιση!\nΠαρά τα πολλά ταραχώδη γεγονότα στο πέρασμα των αιώνων, καθώς και τις επανειλημμένες αναδιανομές γης μέσα στην πεδιάδα, η βασική δομή που δημιούργησε το ελληνικό σύστημα διαχωρισμού των αγροτεμαχίων πριν 2.400 χρόνια παρέμεινε σχεδόν ανέπαφη. Οι ελληνικές χώρες είναι πολύ καλά διατηρημένες, με τις ξερολιθιές να σηματοδοτούν τη διαχωριστική γραμμή των οικοπέδων. Παρά το γεγονός ότι οι περισσότερες από αυτές που βλέπουμε σήμερα κατασκευάστηκαν κατά το Μεσαίωνα, εξακολουθούν να βρίσκονται πάνω στις κατευθύνσεις που ορίστηκαν κατά την αρχαιότητα. Οι πολλές μεταγενέστερες αναδιαιρέσεις της γης και τα λίγα κτίρια που υπήρχαν πάντα στην πεδιάδα, από την αρχαιότητα μέχρι σήμερα, έχουν κατασκευαστεί με τον ίδιο τρόπο, δηλαδή με την παραδοσιακή τεχνική της ξερολιθιάς.\nΣήμερα στην έρευνα εμφανίζεται το πρόβλημα της χωροθέτησης των αρχαίων ποταμών. Στο κεντρικό νησί Hvar υπάρχουν λίγοι περιστασιακοί χείμαρροι, αλλά όχι ένας βασικός. Μπορούμε μόνο να υποθέσουμε ποιο από αυτά τα υδάτινα ρεύματα αναφέρεται στα έργα του αρχαίου Έλληνα συγγραφέα Έφορου. Υποτίθεται ότι ένας ποταμός έρεε στη θάλασσα γύρω από το σημερινό Stari Grad. Ωστόσο, σήμερα τα υδάτινα ρεύματα είναι παρόντα κοντά στις πεδιάδες της παλιάς πόλης (Lucijica και Krušvica ) μόνο περιστασιακά και δεν μπορούν να ονομάζονται ποτάμια αλλά μάλλον εποχιακά ρυάκια, ενεργά μόνο μετά από μια παρατεταμένη περίοδο των βροχών.\nΤρισδιάστατη ανακατασκευή των υδάτινων δρόμων στην πεδιάδα του Stari Grad. Πηγή: www.tartajun.hr\nΑναπαράσταση του groma ή gruma, ενός οργάνου που ελέγχει τις ευθείες γραμμές και τις ορθές γωνίες, άρα τα τετράγωνα ή τα ορθογώνια. Περιλάμβανε έναν κατακόρυφο άξονα με οριζόντια τοποθετημένα εγκάρσια τεμάχια σε γωνίες 90 μοιρών σε ένα στήριγμα. Κάθε εγκάρσιο τεμάχιο είχε μια γραμμή βαριδιού που κρεμόταν κατακόρυφα σε κάθε άκρο. © Wikimedia Commons\nΑεροφωτογραφία της πεδιάδας του Stari Grad. Οι κίτρινες γραμμές δείχνουν το ελληνικό σύστημα διαίρεσης της γης που ανάγεται στον 4ο αι. π.Χ.\nΚαλύβα από ξερολθιά που καταρρέει στην πεδιάδα Stari Grad © Ministry of Culture Administration for the Protection of the Cultural Heritage Conservation Department, Split\nΗ κυκλική καλύβα από ξερολιθιά που χρησιμοποιούνταν για αποθήκευση των εργαλείων των αγροτών είναι κατασκευασμένη από πετρόκτιστη τοιχοποιία.\nΤα αγροτόσπιτα είναι κατασκευασμένα από ασβεστόλιθο και καλύπτονται από πλάκες ασβεστόλιθου. © Kristina Buzuk\nΤα παλιά σπίτια από ξερολιθιά δεν μπορούν να επιβιώσουν χωρίς ανθρώπινη υποστήριξη και επέμβαση. © Kristina Buzuk\nΔιάφορα σπίτια είναι εξοπλισμένα με υπόγειες στέρνες που χρησιμοποιούνται για να συλλέγουν βρόχινο νερό. © Kristina Buzuk\nΟ χαρακτηριστικός διαχωριστικός τοίχος ανάμεσα στις χώρες στο Stari Grad © Ministry of Culture Administration for the Protection of the Cultural Heritage Conservation Department, Split


Δήμαρχος Ι.Π.Μεσολογγίου: "Γόνιμη συνάντηση με τον Υπουργό Υποδομών" - etoliko.gr\nΑρχική Δήμος Ι.Π. Μεσολογγίου Αιτωλικό Δήμαρχος Ι.Π.Μεσολογγίου: “Γόνιμη συνάντηση με τον Υπουργό Υποδομών”\nΔήμαρχος Ι.Π.Μεσολογγίου: “Γόνιμη συνάντηση με τον Υπουργό Υποδομών”\nΜετά το τέλος της συνάντησης ο Κώστας Λύρος δήλωσε σχετικά: «Είχαμε μια ακόμη συνάντηση με τον Υπουργό Υποδομών. Δόθηκαν απαντήσεις και μεταφέρω την θετική εξέλιξη για τα αντιπλημμυρικά της Ιόνιας Οδού που είχαμε θέσει από την πρώτη μέρα της θητείας μας, αλλά και κατά την συνάντηση του Οκτωβρίου 2019 με τον Υπουργό. Θέλω να ελπίζω ότι και τα υπόλοιπα θέματα θα προχωρήσουν και θα πάρουν τον δρόμο της υλοποίησης. Κλείνοντας θα ήθελα να ευχαριστήσω και τον Κώστα Καραγκούνη που στηρίζει τα δίκαια αιτήματα του Δήμου μας».\nΔανοί δημοσιογράφοι καταγράφουν τις ομορφιές του Μεσολογγίου και τα βήματα του...\nΜεσολόγγι 6 Ιουλίου, 2021\nΆνοιγμα πριν τις 10 ζητούν 18 εμπορικοί σύλλογοι\nΕργασία 14 Δεκεμβρίου, 2021\nΑιτωλικό 27 Ιανουαρίου, 2021


Τετραήμερη εκδρομή στην Σερβία η τοπική διοίκηση της ΙΡΑ | Karditsa24\nΑΡΧΙΚΗ ΚΑΡΔΙΤΣΑ Τετραήμερη εκδρομή στην Σερβία η τοπική διοίκηση της ΙΡΑ\nΤετραήμερη εκδρομή στην Σερβία η τοπική διοίκηση της ΙΡΑ\nΤο Σάββατο, νωρίς το πρωί, ξεκινήσαμε για το γραφικό Νόβι Σαντ που βρίσκεται στο βόρειο τμήμα της Σερβίας και είναι η τρίτη μεγαλύτερη πόλη. Εκεί γίναμε δεκτοί στην Αστυνομική Σχολή της πόλης, η οποία είναι η μόνη στη Σερβία στην οποία εκπαιδεύεται το χαμηλόβαθμο προσωπικό της Αστυνομίας. Κατά τη διάρκεια της επίσκεψης μας ξεναγηθήκαμε από τη Υποδιευθύντρια κ. Biljana Puškar, ενώ μας μεταβίβασε και τους χαιρετισμούς του Διευθυντή κ. Miroslav Mijailovic. Επίσης παρόντες ήταν ο Πρόεδρος της Τοπικής Διοίκησης κ. Milorad Petkovic και η Γεν. Γραμματέας κ. Mirjana Mijailovic. Κατά τη διάρκεια της επίσκεψης μας στο χώρο της Σχολής λάμβανε χώρα ένα διεθνές τουρνουά σκάκι για μέλη της ΙΡΑ, καθώς και ένα τουρνουά ποδοσφαίρου 5×5, αφιερωμένο σε συνάδελφο που είχε χάσει τη ζωή του. Μάλιστα, οι διοργανωτές διέκοψαν τους αγώνες και παρουσίασαν την αποστολή μας, η οποία καταχειροκροτήθηκε. Παρών ήταν ξανά ο Πρόεδρος του εθνικού τμήματος ΙΡΑ της Σερβίας, που μας παρέθεσε και ελαφρύ γεύμα. Στη συνέχεια αντιπροσωπεία εκδρομέων, υπό την ηγεσία του Αρχιμανδρίτη Νεκτάριου Μητρόπουλου, Ηγούμενου της Μονής Σπηλιάς και Επίτιμου Μέλους μας, ο οποίος είχαμε την ευκαιρία να συμμετέχει στην εκδρομή μας, επισκέφτηκε τον Επίσκοπο Μπάτσκας κ.κ. Ειρηναίο, με τον οποίο συνομιλήσαμε επί μακρόν και μάλιστα σε άπταιστα ελληνικά από τη μεριά του.\n«Φιλικός ποδοσφαιρικός αγώνας με την Αστυνομία του Νις»\nΣτο περιθώριο της εκδρομής πραγματοποίησε η Τοπική μας Διοίκηση στην Σερβία, από 7 έως 10 Απριλίου, πραγματοποιήθηκε φιλικός ποδοσφαιρικός αγώνας ποδοσφαίρου 5×5 με την Αστυνομία του Νις.\nΑντιπροσωπευτική ομάδα μελών και φίλων μας που συμμετείχαν στην εκδρομή απόλαυσαν το ποδόσφαιρο σε μια ξένη χώρα, πρωτόγνωρη ασφαλώς εμπειρία για τους περισσότερους. Το αποτέλεσμα, που ήταν 7-4 υπέρ των Σέρβων, ουδόλως απασχόλησε τους παίκτες μας, οι οποίοι πραγματικά απόλαυσαν την εμπειρία. Πριν την έναρξη του αγώνα έγινε η καθιερωμένη ανταλλαγή αναμνηστικών με την αρχηγό της δικής μας ομάδας να προσφέρει μια φανέλα της Αναγέννησης, ότι πιο αντιπροσωπευτικό και κατάλληλο για την περίσταση. Ευχαριστούμε θερμά την Π.Α.Ε. και ιδιαίτερα τον κ. Απόστολο Χρυσικό για την προσφορά της φανέλας. Για την ιστορία η σύνθεση της ομάδας μας ήταν: Κατσίλας, Χαβρουζάς, Γούσιας, Ζαρχανής, Σέμπρος, Ρέππας, Χαβαλές.


Δημοσκόπηση: Στο 4,5% η διαφορά ανάμεσα στη Νέα Δημοκρατία και τον ΣΥΡΙΖΑ | ΥΔΡΟΓΕΙΟΣ 106,9 FM\nΜια νέα δημοσκόπηση βλέπει το φως της δημοσιότητας. Και σε αυτή, η Νέα Δημοκρατία διατηρεί το προβάδισμά της έναντι του ΣΥΡΙΖΑ στην πρόθεση ψήφου.\nΗ δημοσκόπηση, της εταιρίας Prorata για τον τηλεοπτικό σταθμό Kontra Channel έγινε σε άτομα ηλικίας 18 έως 34 ετών στο διάστημα από τις 20 έως τις 28 Φεβρουαρίου. Η Νέα Δημοκρατία προηγείται με 24% έναντι 19,5% του ΣΥΡΙΖΑ στην πρόθεση ψήφου.\nΑκολουθούν το ΚΚΕ και η Χρυσή Αυγή με 5%, το Κίνημα Αλλαγής με 4%, η Ένωση Κεντρώων με 2%, το Μέρα 25 (του Γιάνη Βαρουφάκη) με 1,5%, Το Ποτάμι και η Ελληνική Λύση με 1%. Αίσθηση προκαλεί το γεγονός πως οι Ανεξάρτητοι Έλληνες έχουν… 0%!\nΥψηλά είναι τα ποσοστά της αποχής, λευκού, άκυρου (16%), ενώ η απάντηση «Δεν Ξέρω / Δεν Απαντώ» συγκεντρώνει 18%.\nΤο 74% των ερωτηθέντων κρίνει θετικά (46%) και μάλλον θετικά (28%) την αύξηση του κατώτατου μισθού. Αντίθετα, το 24% την κρίνει αρνητικά (15%) ή μάλλον αρνητικά (9%).\nΤο 49% δηλώνει ότι από εδώ και πέρα η οικονομική κατάσταση της χώρας θα είναι καλύτερη. Αντίθετη άποψη έχει το 47%.\nΠροηγούμενο Προηγούμενο «Να ρωτήσετε τον Λαζόπουλο γιατί είχε εμμονή μαζί μου! Αυτό να το εξηγήσει ο ίδιος»\nΕπόμενο Επόμενο Αποκλειστικο – Ιδού το βίντεο της ντροπής: Οπαδοί του Ολυμπιακού μαχαιρώνουν 22χρονη κοπέλα


«Να είσαι μια κυρία, λένε»: Το συγκλονιστικό βίντεο που έγινε viral. Με την Σίνθια Νίξον - Στα υπέροχα 50\n«Να είσαι μια κυρία, λένε»: Το συγκλονιστικό βίντεο που έγινε viral. Με την Σίνθια Νίξον\n8.3.21 #stayperocha50 , 8Μαρτίου\nΤο βίντεο «Be a lady they said» με την Μιράντα του «Sex and the City» σε έναν καταπληκτικό μονόλογο είναι το δίκαιο must watch της ημέρας.\n«Να είσαι μια κυρία, σου λένε». Μέσα σε μόλις τρία λεπτά και με έναν συγκλονιστικό μονόλογο, η\n53χρονη ηθοποιός Σίνθια Νίξον ξεδιπλώνει τις αντιφατικές πτυχές της γυναικείας φύσης:\n«Η φούστα σου είναι πολύ κοντή»\n«Μην δείχνεις τόσα, άφησε κάτι στη φαντασία του άντρα»\n«Βάλε κάτι» «Βγάλε κάτι»\n«Μην ντύνεσαι υπερβολικά»\n«Τρώγε, είσαι σαν σκελετός», «στους άντρες αρέσει να έχεις λίγο κρέας πάνω σου»\n«Μην τρως υδατάνθρακες», «μην φας γλυκό», «κάνε δίαιτα»\n«Γίνε νούμερο μηδέν. Γίνε δυο μηδενικά, γίνε ένα τίποτα. Λιγότερο από τίποτα»\n«Δείχνεις να παραμελείς τον εαυτό σου»\n«Βάψου, κάνε αποτρίχωσε, κάνε μπότοξ, φτιάξε το στήθος σου»\n«Να είσαι ο εαυτός σου, να είσαι απλή, στους άντρες αρέσουν οι απλές γυναίκες»\n«Σιδέρωσε τα ρούχα του, φτιάξε το φαγητό του, γίνε καλή σύζυγος»\n«Να είσαι "το αφεντικό", να είσαι "σκύλα"»\n«Κάνε παιδιά, δεν θέλεις παιδιά; Θα θέλεις αργότερα»…\nΟι κοινωνίες έχουν αλλάξει, η γυναίκα έχει απελευθερωθεί, είναι δυναμική, είναι ανεξάρτητη. Ή μήπως όχι. Μήπως τελικά η γυναίκα ζούσε και εξακολουθεί να ζει σε μόνιμη πλάνη; Πρότυπα δεκαετιών, αλλοπρόσαλλα, ασύμβατα και, τελικά, βαθιά ριζωμένα την καταδυναστεύουν σιωπηλά και υποσυνείδητα. Τίποτε δεν έχει αλλάξει.\nΗ Νίξον το ξέρει, ίσως να «ενθάρρυνε» κιόλας τις αντιφάσεις μέσα από τον ρόλο που της χάρισε τεράστια επιτυχία. Τώρα, το παραδέχεται. Δοκιμάζει τις δυνάμεις της στην πολιτική, στο πλευρό του Δημοκρατικού Μπέρνι Σάντερς και «φωνάζει», διατηρώντας την ίδια αντιφατική και ανέκφραστη ηρεμία στο πρόσωπό της, πως γυναίκα είναι: να είσαι τα πάντα και τίποτα. Ή μήπως όχι;\nΕτικέτες #stayperocha50, 8Μαρτίου, ΗμέρατηςΓυναίκας


Εκτάκτως την Παρασκευή 5 Ιουλίου με τα Παραπολιτικά: Ο νέος τόμος της σειράς «Ελληνική Μυθολογία»\nΧιώτης για την παρουσία Τσίπρα στον ΣΚΑΙ: «Καλωστονε κι ας άργησε\nΜη χάσετε τον νέο τόμο της μνημειώδους συλλεκτικής σειράς «ΕΛΛΗΝΙΚΗ ΜΥΘΟΛΟΓΙΑ» από την Εκδοτική Αθηνών\nΜη χάσετε τον νέο τόμο της μνημειώδους συλλεκτικής σειράς «ΕΛΛΗΝΙΚΗ ΜΥΘΟΛΟΓΙΑ» από την Εκδοτική Αθηνών, «ΤΡΩΙΚΟΣ ΠΟΛΕΜΟΣ»\nΟι δύο νέοι τόμοι της «Ελληνικής Μυθολογίας» παρουσιάζουν τον πλέον γνωστό παγκοσμίως μυθικό πόλεμο, τον Τρωικό, από τα αίτια και τις αφορμές του έως την άλωση της Τροίας και τον γυρισμό των Ελλήνων στις πατρίδες τους. Το πρώτο μέρος, που κυκλοφορεί ΕΚΤΑΚΤΩΣ την Παρασκευή 5 Ιουλίου με τα «ΠΑΡΑΠΟΛΙΤΙΚΑ», αναφέρεται στην προϊστορία του Τρωικού Πολέμου, στην πολιορκία και την άλωση καθώς και στην επιστροφή των Ατρειδών. Ο αναγνώστης θα μπορέσει έτσι να παρακολουθήσει τον μύθο του Τρωικού Πολέμου από την αρχή και πώς αυτός εξελίχθηκε σιγά-σιγά, γονιμοποιώντας τη φαντασία μεγάλων ποιητών, ενώ παράλληλα η πλούσια εικονογράφηση θα τον βοηθήσει να κατανοήσει πόση επίδραση άσκησε ο μύθος στους εκπροσώπους των καλών τεχνών. Είναι γνωστό σε όλους πως ο μεγαλύτερος ποιητής της αρχαιότητας, ο Όμηρος, κατά το δεύτερο μισό του 8ου αιώνα πήρε τον τρωικό μύθο στα χέρια του και του έδωσε καινούργια λάμψη, διάσταση και νόημα, εμπνέοντας με τη σειρά του αμέτρητους μεταγενέστερους καλλιτέχνες έως τις ημέρες μας.\nΕίναι πολύ φυσικό, επομένως, ο αναγνώστης του τόμου να αναρωτηθεί κατά πόσο ο Τρωικός Πόλεμος απηχεί πραγματικές εκστρατείες και πολέμους. Οπωσδήποτε το θέμα της ιστορικότητας ειδικά της τρωικής εκστρατείας είναι από τα πιο σημαντικά. Η τρωική παράδοση των Ελλήνων, όπως διαμορφώθηκε μέσα στους αρχαϊκούς αιώνες -στην αρχή από τον απρόσωπο λαό και έπειτα από προσωπικούς ποιητές-, κρατά την ανάμνηση από τα πολεμικά κατορθώματα των μεγάλων βασιλιάδων της μυκηναϊκής εποχής. Εδώ και εκατό χρόνια οι αρχαιολογικές έρευνες έδειξαν πως οι πολιτείες που αναφέρει ο τρωικός μύθος, οι Μυκήνες, το Άργος, η Τίρυνθα, η Πύλος, η Θήβα, η Τροία και τόσες άλλες, άκμασαν πράγματι τα μυκηναϊκά χρόνια. Από εδώ και πέρα αρχίζουν οι αμφιβολίες, καθώς αυτό δεν θα πει πως ο πόλεμος ανάμεσα στους βασιλιάδες τους ήταν πραγματικός και αυτός. Ούτε η -συζητήσιμη καθαυτή- γνώμη πως τα ονόματα Αγαμέμνονας, Αχιλλέας, Αίας, Διομήδης κ.λπ. είναι ιστορικά και ανήκουν σε βασιλιάδες που έζησαν πραγματικά στη μυκηναϊκή περίοδο σημαίνει αναγκαστικά πως έζησαν και έδρασαν τα ίδια ακριβώς χρόνια, ώστε να βρεθούν να πολεμούν όλοι μαζί κάτω από τα τείχη της Τροίας.\nΤο ξέρουμε από τη μελέτη της ποίησης άλλων εθνών: η λαϊκή φαντασία, όταν αρχίσει να τραγουδάει ένα πραγματικό περιστατικό, δεν νιώθει τον παραμικρό δισταγμό να παραχαράξει από την πρώτη κιόλας ώρα την ιστορική αλήθεια. Κάθε απόπειρα να χρησιμοποιήσουμε τη μυθική παράδοση του Τρωικού Πολέμου ως ιστορική πηγή θα ήταν –κατά τη γνώμη των συγγραφέων του τόμου– ατελέσφορη, χωρίς αυτό να σημαίνει ότι είναι απίθανο την πρώτη αφορμή για να πλαστεί ο μύθος να την έδωσε κάποιο πραγματικό περιστατικό. Πού έγινε όμως, από ποιους λαούς και με ποια έκβαση ίσως να μην το μάθουμε ποτέ… Αυτό που μας μένει είναι να απολαύσουμε τον μύθο. Καλή ανάγνωση!\nΗ «Ελληνική Μυθολογία», της Εκδοτικής Αθηνών είναι ένα μνημειώδες έργο - ορόσημο, το οποίο συνέγραψε ο κλασικός φιλόλογος και ομηριστής, καθηγητής Ιωάννης Κακριδής σε συνεργασία με μία ομάδα 25 εκλεκτών επιστημόνων, Ελλήνων και ξένων. Για πρώτη φορά καλύπτεται όλο το μυθολογικό υλικό που μας παρέδωσε η αρχαία γραμματεία ως τις μικρότερες πτυχές του και αναδεικνύεται η αξία της εθνικής μας κληρονομιάς και της μεγάλης προσφοράς του ελληνικού μύθου στον παγκόσμιο πολιτισμό. Η «Ελληνική Μυθολογία» της Εκδοτικής Αθηνών, είναι ένα έργο υψηλής αισθητικής, εικονογραφημένο με τα αριστουργήματα της αρχαίας ελληνικής τέχνης που φωτογραφήθηκαν ειδικά γι' αυτή την έκδοση σε 300 και πλέον μουσεία απ' όλα τα μέρη του κόσμου. Πρόκειται για την πιο πλήρη, έγκυρη, χρηστική και προσιτή σε αναγνώστες κάθε ηλικίας, έκδοση της ελληνικής μυθολογίας που έχει κυκλοφορήσει ποτέ στην Ελλάδα! Είναι χωρισμένη σε υπερπολυτελείς, σκληρόδετους θεματικούς τόμους, στους οποίους εξιστορούνται και αναλύονται οι μύθοι για όλες τις θεότητες, από το Δωδεκάθεο ως τους μικρότερους θεούς, και για όλους τους ήρωες, από τους πανελλήνιους ως τους τοπικούς. Εξετάζονται επίσης όλες οι παραλλαγές των μύθων και οι τοπικές παραδόσεις που σώθηκαν ως σήμερα. Η Κοσμογονία, ο Τρωικός Πόλεμος και οι Αργοναύτες είναι μερικά μόνο από τα συναρπαστικά θέματα που θα βρει ο αναγνώστης στην εκπληκτική αυτή έκδοση, που αναδεικνύει μέσα από το πλήθος των μυθολογικών διηγήσεων τον θαυμαστό κόσμο της αρχαιότητας.\nO κλασικός φιλόλογος και ομηριστής Ιωάννης Θ. Κακριδής (1901 – 1992) γεννήθηκε στην Αθήνα, πήρε το διδακτορικό δίπλωμα του Πανε¬πιστημίου Αθηνών και δίδαξε ως καθηγητής της Κλασικής Φιλολογίας στα Πανεπιστήμια Θεσσαλο¬νίκης, Αθηνών, Στοκχόλμης, Ουψάλας και Λουντ της Σουηδίας και Τυβίγγης της Γερμανίας. Διατέλε¬σε πρόεδρος του Παιδαγωγικού Ινστιτούτου και του Κέντρου Οδυσσειακών Μελετών Ιθάκης. Το επιστη¬μονικό έργο του Κακριδή, που μαζί με τη γονιμότατη ακαδημαϊκή του διδασκαλία τον καθιέρωσε ως κο¬ρυφαίο Έλληνα φιλόλογο. Με τα 40 περίπου βιβλία του και τα πάνω από 200 άρθρα και μελέτες του δι¬καιωματικά χαρακτηρίζεται ως πλήρης φιλόλογος, αφού μελέτησε πολλούς τομείς της αρχαίας ελληνι¬κής γραμματείας. Ειδικότερα, από τους αρχαίους συγγραφείς τον απασχόλησαν ο Όμηρος και ο Θουκυδίδης. Οι ερ¬γασίες του για τον Όμηρο έφεραν τον Κακριδή στην πρώτη σειρά των φιλολόγων της εποχής μας καθώς έγινε εισηγητής της γονιμότερης μεθόδου ερμηνείας των ομηρικών ποιημάτων της «νεοανάλυσης», με τα έργα του Ομηρικές έρευνες (1944), Ομηρικά θέματα (1954), Ξαναγυρίζοντας στον Όμηρο (1971), Προο¬μηρικά - Ομηρικά. Ησιόδεια (1980) και το Μήνυμα του Ομήρου (1985). Αλλά και η μνημειακή μετάφρα¬ση της Ιλιάδας (1955) και της Οδύσσειας (1965), που φιλοτέχνησε μαζί με τον Νίκο Καζαντζάκη, δεν αποτελεί μόνο σημαντικό μεταφραστικό άθλο, αλλά και συνέβαλε και στη γνωριμία των Νεοελλήνων με τα ομηρικά έπη. Αξιόλογο είναι επίσης το ερευνητικό έργο του Κα-κριδή στον τομέα της μελέτης της αρχαίας ελληνικής μυθολογίας. Επιστέγασμα των πολυετών εργασιών του στον τομέα αυτό είναι η έκδοση της πεντάτομης «Ελληνικής Μυθολογίας» της ΕΚΔΟΤΙΚΗΣ ΑΘΗ¬ΝΩΝ. Πρόκειται για ένα μεγαλόπνοο έργο που ο Κα-κριδής σχεδίασε και επεξεργάστηκε, έγραψε μεγάλο μέρος ο ίδιος και παράλληλα συντόνισε τα κείμενα 25 άλλων ειδικών στη μυθολογία επιστημόνων, Ελλήνων και ξένων, που περιέχονται σ’ αυτό.